Bosanski Petrovac - Radio-televizija Unsko-sanskog kantona\nSve vijesti koje uključuju pojam: Bosanski Petrovac\nBOSANSKI PETROVAC, 08. januara - O odlasku državljana BiH u Njemačku za boljim životom svjedočimo svakodnevno, ali o dolasku Nijemaca koji žele živjeti u našoj državi i ne tako često. BiH, tačnije Bosanski Petrovac je od maja prošle godine za četveročlanu porodicu Krasser postao novi dom i mjesto odakle planiraju graditi ...\nBOSANSKI PETROVAC, 05. januara – Povodom predstojećeg pravoslavnog Božića – praznika rođenja Isusa Hrista, načelnik Općine Bosanski Petrovac Mahmut Jukić primio je danas u svom kabinetu episkopa bihaćko-petrovačkog i rmanjskog Sergija Karanovića sa saradnicima i tom prilikom im zaželio sretan i blagoslovljen Božić. ...\nBOSANSKI PETROVAC, 14. decembra - Njemačka firma Promondis Energy, čiji predstavnici su jučer razgovarali sa premijerom USK i njegovim saradnicima, spremna je investirati nekoliko desetaka miliona eura u solarni park na području općine Bosanski Petrovac. Radi se o projektu koji je započet prije dvije godine, a ...\nPREMIJER USK-A MUSTAFA RUŽNIĆ UGOSTIO NJEMAČKOG INVESTITORA BERTHOLDA BRENTRUPA\nBIHAĆ, 13. decembar - Firma Promondis u vlasništvu gospodina Brentrupa je spremna da investira 45 miliona EUR u solarni park snage 88,5 MW na području općine Bosanski Petrovac. Riječ je o projektu koji je započet prije dvije godine, a danas je zvanično investitor podnio zahtjev za urbanističku saglasnost sa kompletnom dokumentacijom ...\nDONACIJA POVRATNICIMA U BOSANSKOM PETROVCU\nBOSANSKI PETROVAC, 11. decembra - Donacija od 35 steonih junica bosanskopetrovačkim povratnicima od velike je pomoći, tim više što se većina ove populacije bavi stočarstvom kao osnovnim zanimanjem. Rezultat je to nekoliko dogovora predstavnika Uprave za saradnju sa dijasporom u regionu, pri Ministarstvu vanjskih ...\nBOSANSKI PETROVAC, 11.decembra - Ovaj događaj u Bosanskom Petrovcu, organizira se u sklopu manifestacije „Zimska čarolija 2021“, a uz razumijevanje i pomoć jedne od najuspješnijih bosanskopetrovačkih firmi. Prilika je ovo za ugodno novogodišnje druženje, jer se centralna manifestacija dočeka Nove godine neće ...\nBOSANSKI PETROVAC, 10. decembra - Federalni ministar poljoprivrede Šemsudin Dedić posjetio je općinu Bosanski Petrovac. S načelnikom Mahmutom Jukićem razgovarao je o projektima koji su realizirani iz sredstava plasiranih sa nivoa Federacije, a namijenjeni su za izgradnju infrastrukture. Kako predvodi resor poljoprivrede ...\nFEDERALNI MINISTAR POLJOPRIVREDE ŠEMSUDIN DEDIĆ I DIREKTOR 'CESTE FBIH' LJUBO PRAVDIĆ U POSJETI BOSANSKOM PETROVCU\nBOSANSKI PETROVAC, 10. decembra – Kako je zvanično najavljeno, Šemsudin Dedić ministar poljoprivrede, vodoprivrede i šumarstva FBIH i Ljubo Pravdić direktor poduzeća 'Ceste FBIH' posjetit će danas općinu Bosanski Petrovac. Na sastanku s načelnikom ove lokalne samouprave Mahutom Jukićem federalni ...\nBOSANSKI PETROVAC, 22. novembra - Završen je projekt sanacije Ulice 25. novembar u Bosanskom Petrovcu. Dojučerašnji vozni sloj ceste M14.2 je zamijenjen te unaprjeđen za saobraćaj postavljanjem novog asfalta. Osim toga, izgrađene su nove pješačke staze duž ove ulice. Građani Bosanskog Petrovca se sjećaju ...\nBOSANSKI PETROVAC, 21. novembra - Šef Delegacije EU i specijalni predstavnik EU u BiH Johann Sattler boravio je danas u Bosanskom Petrovcu, gdje se sastao sa direktoricom Centra za kulturu i obrazovanje" Bosanski Petrovac, Anselom Husetić. Teme razgovora bile su aktivnosti i projekti koje Centar za kulturu realizuje u svojoj ...\nBOSANSKI PETROVAC, 9. novembra - Izgradnja kružnog toka u Bosanskom Petrovcu na raskrsnici magistralne ceste M-5 prema Ključu i Drvaru infrastrukturni je iskorak od višestrukog značaja za građane ove lokalne samouprave. Pored sigurnijeg saobraćanja na najfrekventnijoj raskrsnici u Bosanskom Petrovcu realizacijom ovog ...\nBOSANSKI PETROVAC: U NASELJU VRTOČE IZGRAĐEN ADRENALINSKI PARK ZA DJECU\nBOSANSKI PETROVAC, 8. novembra - U Bosanskom Petrovcu u posljednje vrijeme se dosta radi na obogaćivanju turističke, ali i sportsko-rekreativne ponude. Tako je nedavno u Vrtočama nadomak Bosanskog Petrovca okončana izgradnja adrenalinskog parka za djecu. Implementiran je od strane Razvojnog programa Ujedinjenih nacija u okviru projekta ...\nNAGRADA ZA ŽIVOTNO DJELO: IRFAN HOROZOVIĆ DOBITNIK KNJIŽEVNE NAGRADE 'SKENDER KULENOVIĆ'\nBOSANSKI PETROVAC, 28. oktobra - Dodjelom književne nagrade 'Skender Kulenović' za životno djelo bh. piscu Irfanu Horozoviću u Bosanskom Petrovcu danas je prigodnim činom završena manifestacija „Dani petrovačkih velikana“. Riječ je o manifestacija koja je ustanovljena ove godine s ciljem promocije ...\nBIH, 27. oktobra - Pokretanje ove inicijative prema JP Ceste FBiH inicirala je Lovačka organizacija iz Bihaća. Nakon provedene analize stručne službe JP Ceste FBiH i razmatranja zahtjeva za postavljanje odgovarajuće saobraćajne signalizacije, tj. znaka upozorenja "medvjed na cesti", donesena je odluka o dopuni postojeće saobraćajne ...\nBOSANSKI PETROVAC, 21. oktobra - Cilj projekta je konkretna edukativna i materijalna pomoć za socijalno ugrožene porodice kroz proces upošljavanja u poljoprivrednoj proizvodnji. Ciljna grupa su socijalno ugrožene porodice a odabir korisnika vršio se u saradnji sa Centrom za socijalni rad Bosanski Petrovac. Općina Bosanski ...


MOLBA: Pomozimo da osmogodišnja Mia ode na lečenje u Italiju – NovostiDana.rs\nMOLBA: Pomozimo da osmogodišnja Mia ode na lečenje u Italiju\nOsmogodišnja devojčica Mia Torbica iz Beograda bori se sa leukemijom već tri godine. Od maja prošle godine, do početka decembra 2015., Miino zdravstveno stanje je bilo stabilno i njena porodica je mislila da je devojčica uspela da dobije bitku sa opakom bolešću. Međutim, krajem prošle godine ustanovljeno je da se limfoblastna leukemija vratila. Za Miu se jedini spas sada nalazi u dečjoj bolnici “Bambini Gesu“ u Rimu.\nFoto: Privatna arhiva Mia Torbica\nHumanitarnoj akciji “Pomoć za Miu Torbicu“ svakodnevno se priključuje sve više ljudi iz zemlje, regiona i inostranstva. Akciju je podržala Srpska pravoslavna crkva, Gudači Svetog Đorđa, Kolarčeva zadužbina, humanitarna organizacija Novi Beograd…\nPovezanoBeograd, lečenje, MIA TORBICA, regioni


Sarajevo Innovation Summit | Ekonomski fakultet u Sarajevu\nEkonomski fakultet Univerziteta u Sarajevu, kao jedini međunarodno akreditirani fakultet iz oblasti poslovnih studija sa najdužom tradicijom u Bosni i Hercegovini, inicijator je i kreator najvećeg regionalnog događaja o inovacijama - regionalnog samita inovacija pod nazivom Sarajevo Innovation Summit.\nInovacije, danas, predstavljaju jedan od najvažnijih izvora dugoročnog ekonomskog rasta. Vodeći ekonomski stručnjaci ističu da 50% rasta GDP-a razvijenih ekonomija je isključivo rezultat rasta inovacija. S druge strane, uloga inovacija je jednako važna i u manje razvijenim ekonomijama koje su suočene sa dodatnim izazovima da inoviraju i to sa vrlo ograničenim resursima, te u vrlo nepovoljnim okruženjima bez adekvatne sistemske i institucionalizirane podrške. Pri tome, posebna uloga pripada univerzitetima kao ključnim akterima razvoja ekonomije temeljene na znanju. Iako univerziteti predstavljaju najznačajnije generatore znanja, prenos znanja i komercijalizacija istraživanja predstavljaju najveće izazove intenzivnijem razvoju inovacija. Stoga je važno da univerziteti ozbiljnije pristupe inovacijama i inovacijskim politikama, te u skladu s tim alociraju svoje resurse.\nOsnovna ideja Samita je okupljanje vodećih stručnjaka iz poslovnog i javnog sektora, te akademske zajednice u oblasti inovacija omogućavajući prezentovanje dobrih praksi i razmjenu znanja i iskustava sa ciljem stimulisanja inovacija i kreiranja adekvatnog okruženja. Naš fokus je jedan od najvažnijih razvojnih izazova našeg vremena, a to je - kako unaprijediti inovacijski ekosistem? Naša vizija je jasna: želimo promijeniti način promišljanja i razumijevanja inovacija, preduzetništva i razvoja.


Proizvodnja - Masterplast.rs\nMasterplast grupacija poseduje sopstvene proizvodne baze koje omogućuju zadovoljenje individualnih potreba kupaca uz stalni razvoj kvaliteta i povećanje ekspertize. Proizvodi poseduju CE sertifikat i zadovoljavaju evropske standarde kvaliteta.\nMasterplast grupacija je zahvaljujući svom iskustvu i znanju uspela da ostvari značajnu poziciju na tržištu građevinskih materijala. Proizvodi su prisutni i koriste se u građevinske svrhe u većini evropskih zemalja, sve od Bugarske do Švedske, i od Portugalije do Ukrajine. Osnovni zadatak je pružanje kvalitetne poslovne usluge i proizvodnja kvalitetnih proizvoda koji ispunjavaju očekivanja naših partnera.\nNajveća proizvodna baza, koja se takođe i najbrže razvija, se nalazi u Subotici. Proizvodi se staklena mreža za potrebe građevinske industrije, EPS polistirol (stiropor) kao i dodatni profili za ETICS sistem termičke izolacije. Proizvodna baza u Subotici zapošljava više od 600 radnika koji rade na održavanju kvaliteta, stabilnosti snabdevanja i na pružanju kvalitetnih poslovnih usluga.\nProizvodnja staklene mreže\nNakon značajnih investicija u razvoj proizvodnje, od 2015. godine počeo je sa radom najmoderniji, automatizovani pogon za proizvodnju staklene mreže, koji ima kapacitet 100 miliona kvadratnih metara godišnje. Ovim je Masterplast grupacija postala treći najveći proizvodjač na Evropskom tržištu. Pored proizvodnje staklene mreže raznih vrsta namenjenih građevinskoj industriji i ostalim granama industrije, nude se i fleksibilne proizvodne usluge, kojima se obezbeđuje evropski kvalitet i stabilnost snabdevanja za Masterplast grupaciju i njene partnere.\nProizvodnja od EPS polistirola (stiropora)\nOd 2008. godine se nemačkom tehnologijom, u modernom i ekološki kontrolisanom okruženju proizvode se elementi za ETICS sisteme i drugi EPS proizvodi za toplotnu izolaciju. Kao rezultat ulaganja u kvalitet, naši HUNGAROCELL i ISOMASTER proizvodi postaju sve popularniji na tržištu.\nProizvodi se profil, zaštitnik ivica sa staklenom mrežicom za fasadnu termoizolaciju prema evropskim standardima kvaliteta.\nProizvodna baza u Subotici, Srbija\nU prvoj proizvodnoj bazi proizvodnja je otpočeta 2005. godine. Proizvodnja penaste folije “Masterfoam” i profila za suvu gradnju “Masterprofil” se odvija po ISO9001 i ISO14001 standardima kvaliteta. Pored ulaganja u razvoj tehnologije i nastojanja da se poveća kapacitet proizvodnje, veliki akcenat se stavlja na obezbeđenje radnih uslova koji odgovaraju evropskim standardima. Zahvaljujući tome, danas je blizu 100 radnika zaposleno u ovoj proizvonoj bazi.\nProizvodnja penaste folije – MASTERFOAM\nPenasta “Masterfoam” folija se u mestu Kal proizvodi najmodernijom tehnologijom koja obezbeđuje konstantni kvalitet proizvoda. Ovi proizvodi se koriste u dve industrijske grane, građevinskoj industriji i u sistemu pakovanja proizvoda u industriji.\nNamena za građevinsku industriju\nPenasta folija ISOFOAM koja se proizvodi za potrebe građevinske industrije prvenstveno služi kao izolacioni sloj ispod podnih obloga, takođe ima funkciju toplotnog i zvučnog izolatora. Dilataciona traka različite širine, debljine od 5-10mm se postavlja između poda i zida, služi i kao toplotni i hidro izolator.\nPakovanje u industriji\nZa pakovanje u industriji se pretežno koristi tanka penasta folija (< 2mm), ali se prodaju penaste folije različitih debljina, oblika i gustine, koje nakon prerade dospevaju do krajnjeg potrošača. Penastu foliju koriste mnogi proizvođači u procesu proizvodnje i za pakovanje krajnjih proizvoda. Nastojimo da se prilagodimo i ispunimo promenljive zahteve tržišta i da stalnim razvojem proizvoda postanemo stabilni snabdevač partenrima na evropskom tržištu.\nZnačajan promet Masterplast grupacija ostvaruje od prodaje profila za suvu gradnju, koji se proizvode u proizvodnoj bazi u Kalu, prema standardnom kvalitetu i povećanom kapacitetu. Odgovaraju evropskim standardima, poseduju CE oznaku, i prema mađarskoj Nacionalnoj Tehničkoj Proceni u potpunosti odgovaraju A-256/2015 protivpožarnim standardima i sve strožijim zahtevima zvučne izolacije.\nProizvodna baza u Kalu, Mađarska\nProizvodnja krovne folije\nU centrali kompanije se proizvode proizvodi grupe MASTERMAX i MASTERFOL prema individualnim potrebama kupaca. Zahvaljujući širokom spektru personalizovanih usluga, proizvode se jedinstveni proizvodi na evropskom nivou i ostvaruje stabilno snabdevanje Evropskog tržišta.\nCentrala kompanije u Šarsentmihalju, Mađarska


Sonja Veselinović, asistentkinja na Odseku za komparativnu književnost,\ndobitnica nagrade “Isidora Sekulić“\nDobitnica nagrade "Isidora Sekulić" za 2014. je Sonja Veselinović za roman "Krosfejd" u izdanju Kulturnog centra Novog Sada, saopštio je žiri.\nPredsednik žirija Aleksandar Jerkov (ostali članovi su prof. dr Slobodan Vladušić i prof. dr Dragan Bošković) podvukao je da je ove godine konkurisalo više od 60 knjiga. Prema propzicijama nagrade mogli su da konkurišu naslovi iz svih literarnih formi u kojima je pisala Isidora Sekulić.\nPrema rečima Jerkova, odluka je doneta jednoglasno, a u najužem izboru su bile još knjige Jelene Lengold i Dalvida Albaharija.\nDobitnica nagrade (1981) je asistentkinja na novosadskom Filozofskom fakultetu na Odseku za komparativnu književnost i do sada je osvojila nagradu kao pobednik festivala mladih pesnika u Zaječaru i dobitnik je nagrade - stipendije Borislav Pekić.\nNagrada i plaketa biće uručene dobitnici 8. jula u 14 sati u Skupštini grada Beograda.


Protest ispred nikšićkog Centra za bezbednost /video/ - Sputnjik Srbija\n22:41 10.04.2021 (osveženo 22:42 10.04.2021) Preuzmite kraći link\nAntena prenosi kako će oni verovatno biti pušteni, ali su se građani okupili u znak protesta, jer će, kako kažu, i oni doći na red za saslušanja.\n„Komitama“ prekršajne prijave\nIz nikšićke policije kazali su „Vijestima“ da povodom blokade puta Nikšić–Podgorica pozivaju sve učesnike koji su „prekršili Zakon o javnom redu i miru, Zakon o javnom okupljanu i Zakon o bezbednosti saobraćaja“.\n„Blokada saobraćajnice je snimana i svim učesnicima blokade koji su prekršili jedan od pomenutih zakona biće uručene prekršajne prijave, dok će oni koji su prekršili Zakon o javnom redu i miru biti sprovedeni sudiji za prekršaje. Imamo i lica koja su ometala policijske službenike u vršenju službene dužnosti“, kazali su iz nikšićke policije.\nKako su rekli, svima koji su prekršili bilo koji zakon biće uručeni prekršajni nalozi, koje god okupljanje da je u pitanju.\nU nepotpisanom dopisu „inicijativnog odbora slobodnih građana Crne Gore“ navodi se da se blokade sprovode „zbog perfidnih namera Vlade Crne Gore, kojima kroz izmene odluka o kriterijumu za sticanje crnogorskog državljanstva žele da omoguće sticanje državljanstva za 62.000 stranaca, većinom državljana Rusije i Srbije, nakon čega bi oni po Ustavu bili upisani u birački spisak“, prenose Vijesti.


► Makron u Beogradu: Zajedno da okrenemo novu stranicu\n15.07.2019 | 15:45h ► 21:50h Beograd\n20:28 - Makron govorio na srpskom na Kalemegdanu\nFrancuska nikada neće zaboraviti ono što je Srbija učinila za tu zemlju tokom Prvog svetskog rata, rekao je na srpskom jeziku francuski predsednik Emanuel Makron kod Spomenika zahvalnosti Francuskoj na Kalemegdanu.\n"Hvala vam što ste došli u tolikom broju, zbog čega smo, znajte, duboko dirnuti. Vi pokazujete time da poruka ispisana na ovom spomeniku 'Volimo Francusku kao što je ona nas volela' još uvek živi i sto godina kasnije", rekao je Makron okupljenim građanima. Kako je rekao, sada je na njega red da kaže da "Francuska neće zaboraviti".\n20:20 - Makron na Kalemegdanu\nPredsednik Makron je, u pratnji Vučića, svečano otvorio rekontruisani Spomenik zahvalnosti Francuskoj na Kalemegdanu i položio vence. Prethodno, Makron i Vučić su položili vence na Spomenik braniocima Beograda i na spomenik Milunki Savić.\n18:50 - Makron: Srbija treba da se reformiše paralelno sa EU\nPredsednik Francuske Emanuel Makron izjavio je danas u Beogradu da, paralelno sa reformama koje Srbija treba da sprovede na putu evrointegracija, i EU mora da se reformiše kako bi bila spremna da primi Srbiju. Na zajedničkoj konferenciji za novinare posle razgovora sa predsednikom Srbije Aleksandrom Vučićem koji je trajao oko sat i po, Makron je rekao da je Francuska angažovana u naporima da se pronađe globalan i trajan sporazum za pitanje Kosova.\n18:30 - Vučić: Tražio sam pomoć na EU putu i za rešavanje kosovske krize\nPredsednik Srbije Aleksandar Vučić izjavio je danas da je sa francuskim predsednikom Emanuelom Makronom imao veoma dug i iskren razgovor tokom kojeg se zalagao da ta zemlja pomogne Srbiji na evropskom putu i u rešavanju kosovske krize. "Imali smo veoma dug razgovor. Mislim da nikada i gotovo ni sa kim nisam imao tako dug razgovor u četiri oka kao sa Makronom. Moguće je da nikada nisam imao tako otvoren i iskren razgovor. Saslušao sam ga o svim važnim pitanjima, mnogo toga naučio, a izneo sam i sve naše probleme po pitanju rešavanja kosovskog čvora", rekao je Vučić na konferenciji za novinare.\n18:15 - Francuska i Srbija potpisale 22 dokumenta o saradnji\nPotpisano je i više sporazuma iz oblasti obrazovanja, kulture, sporta, kao i više sporazuma o saradnji u oblasti reforme javne adminsitracije, pravosuđa, energetike. Među potpisanima su i Ugovor sa kompanijom MBDA isporuci raketa Mistral i tehnički sporazum Ministarstva odbrane za ugovor sa MBDA.\n16:50 - Mihajlović i Mali sa delegacijama "Ežisa" i "Alstoma"\nMinistri finansija i građevinarstva, saobraćaja i infrastrukture Srbije, Siniša Mali i Zorana Mihajlović razgovarali su danas, u okviru posete predsednika Francuske Emanuela Makrona Srbiji, sa delegacijama francuskih kompanija "Ežis" i "Alstom" o realizaciji projekta "Beogradski metro".\n16:50 - Poklon za Makrona - srpska sablja za podoficire\nPredsednik Srbije za Makrona je pripremio dva posebna poklona - srpsku sablju za podoficire i vojnike i dva toma izveštaja poslanika Kraljevine Srbije iz Pariza. Još jedan poklon je i katalog o porcelanu iz Belog dvora, španskom poklon-servisu iz 1782. godine, prenosi RTS.\n16:30 - Marseljeza ispred Palate Srbije posle 18 godna\nPredsednik Francuske Emanuel Makron koji je danas doputovao u dvodnevnu posetu Srbiji, sastao se u Palati Srbija sa predsednikom Srbije Aleksandrom Vučićem. Prvom predsedniku Francuske koji je došao u Beogard posle 18 godina prethodno je ispred Palate Srbija priređen svečani doček uz državne počasti, intoniranje himni Francuske i Srbije, topovske plotune i smotru počasnog bataljona garde. Na dočeku su bili i premijerka Srbije Ana Brnabić i više članova vlade.\n16:10 - Makron: Zajedno da okrenemo novu stranicu\nFrancuski predsednik je prilikom dolaska u Beograd rekao da Francuska želi da zajedno sa Srbijom okrene novu stranu u odnosima.\n"Želimo zajedno da okrenemo novu stranu. Sada smo zvanično otkrili tablu na aerodromu, to je simbol naših trgovinskih odnosa", rekao je Makron pošto su predsednik Srbije Aleksandar Vučić i on otkrili tablu posvećenu početku modernizacije aerodroma "Nikola Tesla".\nMakron je naveo i da je prošlo 18 godina od prethodne posete francuskog predsednika Beogradu. "To je previše", dodao je on.\n"Želimo nova paetnerstva, da radimo zajedno. Želim s vama da radim na tome. Razgovaraćemo o zajedničkoj prošlosti ali i o budućnosti", izjavio je francuski lider.\n16:05 - Vučić: Računajte na Srbiju kao na iskrenog prijatelja\n"Granice koje smo nekada imali i koje smo maštali da će da se vrate. Ništa od toga ne bi uspeli bez vas, vaše energije i napornog rada i vaše želje da Francusku vratite u ovaj region. A mi, građani Srbije smo lojalni i takvu pažnju ćemo umeti da poštujemo i možete računati na nas kao na iskrene prijatelje i saveznike", rekao je Vučić.\n"Ovde na beogradskom aerodromu, na 'kapiji' Srbije, želim da zahvalim vama što verujete u Srbiju i što ste podsticali investitore da dođu u Srbiju. Ovo je tek početak izvanredne saradnje... Hvala i Vansiju. Očekujemo njihove velike investicije u beogradski aerodrom. A vas molim da se ovde osećate kao u svojoj kući", rekao je Vučić.\n15:45 - Francuski predsednik stigao u Srbiju\nMakrona je na aerodromu "Nikola Tesla" dočekao predsednik Srbije Aleksandar Vučić i uprava kompanije "Vansi" koja rukovodi aerodromom.\nMakronu će potom biti priređen svečani doček uz državne i vojne počasti biti priređen ispred Palate Srbija.\nOn će razgovarati prvo sa predsednikom Srbije Aleksandrom Vučićem posle čega će uslediti ceremonija razmene potpisanih bilateralnih dokumenata i plenarni sastanak dve delagacije.\nautor: SA\tizvor: Beta/N1/RTS\n17.07.2019, 11:51h Pa, sad, ruku na srce... Preporuči\n"Francuski predsednik je prilikom dolaska u Beograd rekao da Francuska želi da zajedno sa Srbijom okrene NOVU STRANU u odnosima..." ...- Pa sad - kad posmatramo istoriju od 1914. do sada, da su Srbi hteli, i "STARA STRANICA" ne bi se okretala naopako. Ali Srbi su hteli samo "stranice" sa Rusima. Jedan dokaz iz novije (naše ratne) istorije: dok su iz kruga naša tri tradicionalna saveznika iz dva svetska rata (Francuska, Engleska, Sjedinjene Američke Države) pružale pomoć Rusima u toku Drugog svetskog rata (posebno SAD jer okupirana Francuska nije mogla, osim svojom gerilskom vojskom da doprinosi i ruskoj borbi), čak je i KPJ ponešto dobro o našim saveznicima. A, ne može se demantovati da su najvatreniji komunisti u njoj bili - Srbi. I - slaveći Rusiju (tada vodeću naciju u SSSR), posle rata, kad Rusima više nije bila potrebna saveznička pomoć - bili su NAJVATRENIJI sledbenici ruske PROPAGANDE KOJA JE OD TIH SAVEZNIKA, odmah po završetku II svetskog rata,napravila maltene - države koje su članice Hitlerovog "trojnog pakta"! Malo pomalo, kod mladih generacija Srba, i kad se govori o tim našim saveznicima, to je kontekstu ne pominjanja tih saveznika - kao država u ratu sa nacističkom Nemačkom, fašističkom Italijom. A u vremenu uvođenja "višestranačja" i "demokratije" u Srbiju imamo pravi kreščendo priča da su ti naši nekadašnji saveznici - krivci za sve ratove juče i danas na planeti Zemlji...\nPolanski neće prisustvovati ceremoniji dodele Cezara u Parizu\nFrancusko-poljski reditelj Roman Polanski neće prisustvovati 45. ceremoniji dodele Cezara, francuskih Oskara, u petak kada feministi planiraju da demonstiraju potiv 12 nominacija za njegov film...


sudija fk patizan fk molde kvalifikacije za ligu evrope\nUEFA je odredila arbitre koji će voditi revanš utakmicu plej-ofa za plasman u Ligu Evrope između Moldea i Partizana.\nFrancuz Rudi Buke, koji je ovog leta već vodio duel Ferencvaroša i Dinama (0:4) u kvalifikacijama za Ligu šampiona, kao i dva susreta u Ligi 1, Monako – Lion (0:3) i Tuluz – Dižon (1:0) biće glavni sudija u Norveškoj kada Molde bude dočekao Partizan.\nNa te tri utakmice dodelio je dva crvena kartona i dosudio jedan penal, a gledajući statistiku iz prošle sezone može se zaključiti da često pokazuje na belu tačku i voli da disiplinuje igrače kartonima.\nNa 19 utakmica Lige 1 dosudio je devet penala, dok je na sedam mečeva Lige šampiona i Lige Evrope pokazao čak 37 žutih kartona i tri penala.\nRevanš Partizana i Moldea na programu je u četvrtak od 19 časova.


► Građani sadili drveće na mestu posečenog u parku Ušće\nInicijativa Ne davimo Beograd organizovala je akciju u kojoj je u parku Ušće zasađeno više od 20 stabala, kako bi se bar delimično nadomestilo onih više od 150 posečenih zbog izgradnje buduće gondole.\nPredstavnik Inicijative Dobrica Veselinović rekao je da je gondola poslednja stvar koja treba Beogradu, jer se "ulaže u jedan projekat u situaciji gde nemamo mesta u državnim vrtićima, gde se javni prevoz raspada i gde je Beograd jedan od najzagađeniji gradova na svetu".\nVeselinović je istakao da grad ulaže pet miliona evra, a država deset u projekat koji u svojoj osnovnoj ekonomskoj računici ne može da se isplati, a u stvari povezuje samo dva tržna centra.\n"Mislimo da je to pogrešno i ne treba sada da se gradi. Zato smo se okupili sa građanima da zasadimo jedan broj stabala kao pokušaj da sprečimo izgradnju gondole", objasnio je on.\nVeselinović je najavio da će Ne davimo Beograd sledeće sedmice Ustavnom sudu podneti inicijativu za ispitivanje zakonitosti odluke o izgradnji gondole, jer smatraju da to nije u skladu sa urbanističkim planom i ostalim pravnim aktima.\nUpitan da li očekuju da vlast odmah povadi zasađena stabla, jer se nalaze na mestu gde treba da staje gondola, on je odgovorio se nada da se to neće desiti, "u skladu sa proklamovanom željom" gradonačelnika i njegovog zamenika da se ulaže u sadnju mnogo više stabala.\n"Mi ovo vidimo kao produžavanje napora naših gradskih organa za ozeljenjavanje grada", rekao je Veselinović.\nDanas su i članovi Demokratske omladine, aktivisti i narodni poslanik Balša Božović aktivno podržali akciju građana i organizacija u zaštiti životne okoline i istorijskog nasleđa, koje je ugroženo odlukom čelnika prestonice o gradnji gondole.\nSimboličnom sadnjom novih sadnica mladica breze članovi DS su se suprotstavili uništavanju grada, prekomponovanju njegovog izgleda i narušavanju ekološke ravnoteže.\nU akciji su učestvovali i predsednik Nove stranke Zoran Živković i njeni članovi i simpatizeri\nseča drveća /\nInicijativa "Ne da(vi)mo Beograd" (NDMBGD) je danas pozvala vlasti Srbije da pokrenu proces zakonskog regulisanja i prihvatanja kanabisa kao pomoćnog lekovitog sredstva, što bi bio prvi...\nInicijativa "Inicijativa "Ne davimo Beograd" saopštila je danas da je njihov aktivista Dobrica Veselinović "pozvan na saslušanje u Prvo osnovno javno tužilaštvo zbog...\nNe davimo Beograd: Vlada pokušava da sakrije smrti i povrede radnika\nInicijativa "Ne davimo Beograd" saopštila je danas da je "u godini koju je Vlada proglasila godinom bezbednosti i zdravlja na radu, njihov aktivista Dobrica Veselinović procesuiran...


f Sprovođenje Odluke o držanju domaćih životinja u Novom Sadu - Arhus Centar Subotica\nSprovođenje Odluke o držanju domaćih životinja u Novom Sadu\nUslovi i način držanja i zaštita domaćih životinja na teritoriji Grada Novog Sada regulisani su Odlukom o držanju domaćih životinja ("Sl. list Grada Novog Sada", br. 60/2010, 12/2011, 17/2011 - ispr., 1/2012, 65/2013 - dr. odluka, 13/2014 i 11/2015) koja u članu 49. tačka 6. kaže da je zabranjeno hranjenje napuštenih i izgubljenih domaćih životinja na površini javne namene, u zajedničkim prostorijama i dvorištima objekata višeporodičnog stanovanja.\nNadležne Gradske službe pokreću upravne postupke protiv prekršioca samo u slučajevima drastičnog kršenja pomenute odluke, na način da se uznemiravaju komšije i izuzetno narušavaju uslovi u prostorijama i objektima zajedničkog stanovanja.\nPatrole Komunalne policije su u prethodnom periodu izvršile 58 kontrola i u nekoliko slučajeva zatekle lica koja su hranila napuštene životinje na nedozvoljenim površinama, a prekršaji su otklonjeni korišćenjem ovlašćenja upozorenja i usmenog naređenja, bez izricanja sankcija. Komunalni policajci reaguju na osnovu pritužbi građana koji su nezadovoljni što se u krugu njihovih stambenih jedinica skupljaju životinje lutalice zbog hranjenja, i uz usmeno objašnjenje i upozorenje rešavaju takve slučajeve.\nGrad Novi Sad sistemski pristupa rešavanju problema napuštenih životinja uz maksimalno human tretman prema njima. Naime, pored već postojećih mera, Grad razmatra način za plansko i kontrolisano hranjenje životinja na određenim mestima, čime bi pored očigledne koristi za lutalice, mogli da nadziru populaciju napuštenih životinja, i da izbegnu njihovo lutanje po gradu u potrazi za hranom.\nGradska vlast ne sprovodi oštru i slepu politiku kažnjavanja onih koji pristupaju hranjenju napuštenih životinja, svesna da se radi o humanom činu, ali su poštovanje gradske Odluke, opomena i sankcionisanje neophodni kada su drugi građani tim činom pojednica ugroženi. Pozivamo kritičare koji podstaknuti dobijanjem političkih poena koriste medijski prostor kako bi manipulisali javnošću i predstavili one koje štite interese građana kao uzurpatore i nehumane sprovodioce oštre kaznene politike. Takođe, apelujemo na njih da javnosti predoče na koji način bi se pomenuti problem hranjenja pasa i mačaka lutalica mogao rešiti i da umesto što kritikuju - pruže konkretne predloge ako ih uopšte i imaju, jer je poznato da je situacija sa nezbrinutim životinjama u prethodnoj garnituri gradske vlasti bila daleko lošija.


Razgovor Putina i Trampa: Dvojica lidera o samitu G7, koroni i svemirskoj saradnji - Objektiv Razgovor Putina i Trampa: Dvojica lidera o samitu G7, koroni i svemirskoj saradnji – Objektiv\nRazgovor Putina i Trampa: Dvojica lidera o samitu G7, koroni i svemirskoj saradnji\nKako se navodi u saopštenju Kremlja, telefonski poziv obavljen je na inicijativu SAD\n• 21:58 • 01.06.2020. • 01.06.2020.\nFoto: Profimedia/ AFP/ EMMANUEL DUNAND\nKako se navodi u saopštenju Kremlja, telefonski poziv obavljen je na inicijativu SAD, prenosi TAS S.\nLideri dve zemlje istakli su značaj unapređenja rusko-američkog dijaloga po pitanju strateške stabilnosti i merama izgradnje poverenja u vojnoj sferi, dodaje se u saopštenju.\n“Dogovoreno je da se održavaju kontakti na razlicitim nivoima”, navodi Kremlj.\nU saopštenju se ističe da su Putin i Tramp razgovarali i o energetici, svemirskoj saradnji i borbi protiv koronavirusa.\nOn je, takođe, čestitao Trampu na uspešnom lansiranju svemirske letilice “Kru Dragon” 30. maja, kojom su američki astronauti stigli do Međunarodne svemirske stanice.\n“Potvrđena je uzajamna posvećenost razvoju obostrano korisne saradnje u svemiru”, dodaje se u saopštenju.\nKremlj navodi u saopštenju da je telefonski razgovor bio “konstruktivan, mahom posvećen ekonomiji i bitan”.\nRat ne prestaje: Tramp objavio sliku, Tviter je uklonio (FOTO)\nTramp najavio NEVIĐENI SPEKTAKL za Dan nezavisnosti, maske nisu obavezne\n“Priznajte da ste pogrešili”: Guverner Njujorka oštro kritikovao Trampa\nTrampove vojnike KOSI koronavirus: Broj obolelih se UDVOSTRUČIO za tri nedelje\nMakron želi da se dopadne Putinu! Puškov: “Vidi potencijal u saradnji sa Rusijom”


Redakcija 29.08.2019 11:17\n“Slijedeći višegodišnju poslovnu praksu da svojim korisnicima kontinuirano poboljšava usluge, kreira nove komunikacijske mogućnosti i servise, te pruža nove pogodnosti i i benefite, BH Telecom je korisnicima Moja TV usluge omogućio besplatno praćenje kanala Sport Klub u narednom promotivnom periodu od nekoliko mjeseci. Uvrštavanjem Sport Klub kanala u ponudu, korisnici Moje TV će biti u toku sa brojnim evropskim i svjetskim sportskim sadržajima iz svijeta nogometa, košarke, rukometa, tenisa, moto sporta, hokeja i američkog nogometa te tako, uz BH Telecom Premijer ligu, Eurosport i ArenaSport kanale, imati najatraktivniju ponudu sportskih sadržaja. BH Telecom će i u narednom periodu unaprijeđivati ponudu sadržaja Moja TV usluge u cilju povećanja zadovoljstva korisnika”, izjavio je Sedin Kahriman, v.d. generalnog direktora BH Telecoma.\nPrethodni članakFabrika u kojoj dvjesto ljudi radi kao jedan\nNaredni članakPreko crtanih filmova i igračaka do dječijih umova


Raniji dogovor je bio da za stanovnike Republike Srpske neće biti zatvorena granica prema Srbiji\nPredsjedavajući Predsjedništva BiH Milorad Dodik izjavio je da će se danas u Beogradu sastati sa predsjednikom Srbije Aleksandrom Vučićem, a glavna tema razgovora bit će epidemiološka situacija u Republici Srpskoj i Srbiji.\n– Raniji dogovor je bio da za stanovnike Republike Srpske neće biti zatvorena granica prema Srbiji. Pokušat ću to da ojačam. Nastojat ću da tako i ostane, jer vidim da Srbija sada najavljuje eventualno zatvaranje granica – rekao je Dodik i dodao da je taj sastanak ranije dogovoren.\nOn je dodao da će na sastanku biti razgovarano i o drugim temama, te istakao da je u toku opći napad na Srbe.\n-Napadi dolaze iz Amerike i iz Evrope. Na tapeti je Srbija, srpski narod, Vučić, na tapeti je i Republika Srpska i svi mi koji predstavljamo Republiku Srpsku – rekao je Dodik jučer za RTRS.\nOn je naveo da želi da razgovara o toj temi vjeruje da će usaglasaiti stavove o tim pitanjima.\naleksandar vucicmilorad dodiksastanak


Opšta Bolnica Ćuprija – Dr Marko Ilic, izjava povodom smrtnog slučaja pacijentkinje zaražene bakterijom clostridijom\nPovodom slučaja zaraze bakterijom clostridijom u Opštoj bolnici u Ćupriji, izjavu za TV Pomoravlje dao je direktor ove ustanove, dr Marko Ilić.\n“Vezano za priče koje su se pojavile u medijima vezano za Opštu bolnicu u Ćupriji, da je bolnica zatvorena, da ne radi, to su potpuno deplasirane priče, bolnica radi svaki dan uobičajeno”.\nOn je takođe rekao da se desio smrtni slučaj u jedinici intenzivne nege, kod pacijenta koji je primljen 6. oktobra zbog preloma skočnog zgloba, nad kojim je urađena operacija 8. oktobra u spinalnoj anesteziji, i da je postoperativni tok bio dobar do 16. oktobra kad se pogoršalo stanje, da je bolesnica prebačena na jedinicu intenzivne nege, gde je i preminula 19. oktobra u 08.23 časova.\n“Osim sanitarne inspekcije koja je obavila kontrolu, Epidemiološka služba ćuprijskog Zavoda za javno zdravlje danas je uzela briseve sa bolničkog inventara i sa zaposlenih. Rezultati se očekuju za 24, 48 i za 72 sata, a na osnovu toga biće donete mere šta dalje. Kod preminule D. P., kod koje je takođe potvrđena klostridija, obdukciju je uradila patolog Jelena Petković. Rezultati će stići u sredu ili u četvrtak i onda ćemo sa sigurnošću znati koji je uzrok smrti. Po nalogu Zdravstvene inspekcije mi smo formirali komisiju za unutrašnju kontrolu kvaliteta rada koja će na osnovu medicinske dokumentacije dati stručno tumačenje toka lečenja te pacijentkinje, od trenutka prijema u bolnicu do smrti – ističe dr Marko Ilić, direktor ćuprijske bolnice”.\nKompletnu izjavu dr Marka Ilića, možete pogledati u našem video prilogu.


Merkelova imala sluha za srpsku ljutnju - Sputnjik Srbija\n05:34 11 April 2021\n21:01 05.07.2016 Preuzmite kraći link\nPosle otvaranja poglavlja 23 i 24 očekujem da će pregovarački proces sa EU teći neuporedivo brže nego do sada, ocenila je predsednica Centra za spoljnu politiku Aleksandra Joksimović. Angela Merkel je pak još jednom pokazala ko se pita u EU.\nDosadašnje iskustvo EU kazuje da poglavlja 23 i 24, koja se tiču pravosuđa, pravde, ljudskih sloboda i bezbednosti, predstavljaju najkompleksnija pregovaračka poglavlja u usklađivanju sa propisima koje zemlja-kandidat mora da usvoji na putu ka EU, izjavila je za Sputnjik predsednica Centra za spoljnu politiku Aleksandra Joksimović. Upravo zato je, objašnjava ona, doneto novo pravilo koje podrazumeva da ova poglavlja budu prva otvorena u pregovaračkom procesu i da ostanu otvorena tokom čitavog pregovaračkog procesa. Znači, sve do njegovog zatvaranja, naglasila je Joksimovićeva komentarišući načelnu saglasnost da se otvore dva najvažnija poglavlja.\nNa pitanje koliko bi taj proces mogao da traje, s obzirom na iskustva drugih zemalja u pristupanju Evropskoj uniji, ona kaže da je nezahvalno prognozirati. Ipak dodaje da je evidentno da je Srbija ispunila kriterijume za otvaranje ovih poglavlja i da je svojim kapacitetima spremna da radi na brzom usklađivanju sa zakonodavstvom Evropske unije.\nOtvaranje poglavlja 19. jula u Briselu, Merkelova čestitala Vučiću\n„Ali poglavlja 23 i 24, kao i sva druga u pregovorima sa EU, ne podrazumevaju samo usklađivanje, već i njihovu implementaciju.\nDakle, biće potrebno određeno vreme da Srbija kroz ovaj proces izvrši suštinske unutrašnje reforme društva, koje će obezbediti brži razvoj stabilnog demokratskog društva“, kaže Joksimovićeva.\nOna napominje da je upravo to suštinski cilj Srbije u ovom pregovaračkom procesu, ocenivši da smo na pragu da se konačno bavimo onim ključnim temama zbog kojih smo ka EU i krenuli.\n„Reformski procesi su nešto što je suština i što je na dobrobit svih građana Srbije, i u tom kontekstu mislim da možemo biti zadovoljni što smo došli upravo na korak od onog što predstavlja suštinu evropskih integracija“, smatra Joksimovićeva.\nBiće još otvorenih poglavlja\nOna je izrazila optimizam po pitanju otvaranja još nekih poglavlja do kraja godine, ističući da je u pregovorima zapravo reč samo o rokovima u kojima će se Srbija prilagoditi evropskom zakonodavstvu.\nI Hrvatska se saglasila za otvaranje poglavlja sa Srbijom\nZemlje-kandidati se njemu mogu samo prilagođavati, a pregovara se samo o rokovima u kojima će se sa određenim zakonodavnim okvirom usaglasiti, izričita je Joksimovićeva.\n„Ja očekujem da će sada proces otvaranja pregovaračkih poglavlja teći mnogo brže nego što je to do sada bio slučaj. Posle onog političkog kriterijuma koji se odnosio na normalizaciju odnosa Beograda i Prištine, u okviru poglavlja 35, i posle otvaranja ključnih poglavlja 23 i 24, kojima se daje prioritet u odnosu na neka druga, mislim da možemo očekivati do kraja godine otvaranje još nekoliko poglavlja“, rekla je Joksimovićeva.\nOna smatra da će to biti poglavlja koja su po svojoj sadržini jednostavnija u pregovaračkom smislu, koja će u kraćem roku moći da budu i otvorena i zatvorena.\n„Generalno sad očekujem da će taj proces otvaranja i zatvaranja poglavlja teći neuporedivo brže nego do sada“, podvukla je predsednica Centra za spoljnu politiku.\nMerkelova se pita\nSamo dan pošto je u Parizu na Samitu o Zapadnom Balkanu nagovešteno da bi poglavlja 23 i 24 u pregovorima o članstvu Srbije u EU mogla biti otvorena 19. jula, načelna saglasnost je danas stigla i sa sastanka Radne grupe Saveta EU za proširenje.\nPotom to formalno treba da potvrdi Komitet stalnih predstavnika — ambasadora zemalja-članica u EU.\nDo potpunog preokreta kada je u pitanju stav Radne grupe po pitanju otvaranja poglavlja 23 i 24, koji je opet blokirala Hrvatska, došlo je samo posle nedelju dana.\n(Ne)očekivano blokiranje Srbije izazvalo je oštro negodovanje najviših srpskih zvaničnika koji su to ocenili „ponižavanjem i ucenjivanjem Srbije“. Za srpsku ljutnju je sluha očigledno imala kancelarka Nemačke Angela Merkel na Samitu o Zapadnom Balkanu. Posle njenog susreta sa srpskim premijerom Aleksandrom Vučićem sve se promenilo za 180 stepeni.\nSrbija je javno prvi put zaoštrila retoriku, a Merkelova po ko zna koji put pokazala ko se pita u Evropi. Umela je da primiri nezadovoljni Beograd zatraživši od drugih da podrže Srbiju na evropskom putu umesto što je ometaju, a ujedno da ne dozvoli da to dodatno komplikuje posle „bregzita“ već dovoljno komplikovanu situaciju u EU.\npregovaračka poglavlja, poglavlja, EU, Angela Merkel, Aleksandar Vučić, Nemačka, Srbija


POLICAJAC U SVOM STANU – NOVI ZAKON NA SNAZI – Nezavisni Policijski Sindikat Srbije\nPOLICAJAC U SVOM STANU – NOVI ZAKON NA SNAZI\nPočetna/Vesti/POLICAJAC U SVOM STANU – NOVI ZAKON NA SNAZI\nBeograd, 08.06.2018. Skupština Srbije usvojila je Predlog zakona o posebnim uslovima za realizaciju projekta izgradnje stanova za pripadnike snaga bezbednosti, što znači da su precizirane smernice ko i pod kojim uslovima može konkurisati i kupiti stan po povlašćenim uslovima. Nezavisni policijski sindikat Srbije izražava veliko zadovoljstvo jer je projekat „Policajac u svom stanu“ napisan još 2007. od strane NPSS-a konačno dobio i pravne okvire, a sve u korist policijskih službenika i ostalih pripadnika bezbednosnog sektora.\nNovim Zakonom uređen je način i postupak izgradnje i dobijanja stanova pod povoljnijim uslovima za pripadnike Ministarstva odbrane, Vojske Srbije, Ministarstva unutrašnjih poslova, Bezbednosno-informativne agencije i Ministarstva pravde – Uprava za izvršenje krivičnih sankcija, kao i za one pripadnike koji su pravo na penziju ostvarili u nekoj od navedenih institucija. Stanovi za ovaj državni sektor površine od 32m2-92m2 biće izgrađeni u više gradova Srbije uključujući i Beograd.\nU odeljku koji se odnosi na uslove i način kupovine stana pod povoljnijim uslovima pre svega je navedeno da pravo na kupovinu pod predviđenim uslovima imaju pripadnici snaga bezbednosti “koji nemaju trajno rešenu stambenu potrebu ili imaju neodgovarajući stan.” Dok je sa druge strane određeno da pravo na isto nemaju “pripadnik snaga bezbednosti, kao ni članovi njegovog porodičnog domaćinstva, koji su od dana stupanja na snagu ovog zakona otuđili nepokretnost – stan ili porodičnu stambenu zgradu koju su imali u svojini na teritoriji Republike Srbije, kao i na teritoriji bivših republika SFRJ.”\nOdlukom o ispunjenosti uslova koju donosi ministar, odnosno drugo ovlašćeno lice iz državnog organa najkasnije 30 dana od dana donošenja rešenja o građevinskoj dozvoli, biće utvrđeni uslovi, način i postupak za utvrđivanje ispunjenosti uslova. Nakon pravosnažnosti rešenja biće raspisan javni poziv za prodaju stanova od strane investitora, a sve u skladu sa unapred utvrđenim spiskom lica koja ostvaruju pomenuto pravo. Nakon utvrđivanja solventnosti, odnosno kreditne sposobnosti zainteresovani pripadnik sa investitorom zaključuje ugovor o kupovini.\nPrioritet za kupovinu stana pod Zakonom predviđenim uslovima biće lice koje nema trajno rešeno stambeno pitanje, što je upravo ono što je i motivisalo NPSS da pristupi projektu “Policajac u svom stanu”. Veliki broj pripadnika policije svakodnevno prelaze po nekoliko stotina kilometara do svog posla, pa će ovim biti znatno olakšan njihov rad, ali i poboljšan socijalno-ekonomski status.


POČELA 22. SEDNICA SKUPŠTINE GRADA: Dnevni red dopunjen sa 14 novih tačaka\nDanas je tačno u 10 časova otpočela 22. sednica Skupštine grada Zaječara, koju su neposredno pred početak napustili predstavnici Saveza za Srbiju – Saveza za Zaječar u znak spremnosti da i na ovaj način podrže građanske proteste „1 od 5 miliona“ .\nPo već ustaljenoj praksi, a s obzirom da su protekle nedelje gradski većnici zasedali dva puta, na samom početku zasedanja ukazala se potreba za dvostrukom dopunom dnevnog reda.\nOn će biti dopunjen sa čak 14 tačaka, zbog kako se u obrazloženju navodi, potrebe da se pojedina pitanja što hitnije reše.\nEvo i o kojim tačkama dopune je reč:\nPodsećamo na današnjem zasedanju odbornici će razmatrati između ostalog i predlog Odluke o povećanju lokalnih komunalnih taksi na teritoriji grada, Odluku o komunalnom uređenju koja se tiče zabrane izbacivanja snega na kolovoz, Odluku o davanju u zakup poslovnih prostorija grada Zaječara dopisništvu javnog emitera RTS-a, ali i predlog Programa korišćenja sredstava budžetskog fonda za zaštitu životne sredine grada Zaječara za 2019. godinu.\nKonačnu reč odbornici će dati i na predlog Programa za sprovođenje mera za podsticanje rađanja dece na teritoriji grada Zaječara, kao i na Predlog Odluke o načinu, kriterijumima i postupku dodele sredstava iz Budžeta grada Zaječara za podsticanje projekata od javnog interesa koje realizuju udurženja.\ndnevni red dopuna sednica skupštine grada zaječara


Kordon policije rasterivao građane koji su protestovali u Banjaluci | Insajder TV - Više od vesti\nKordon policije rasterivao građane koji su protestovali u Banjaluci\nPolicija Republike Srpske uhapsila je jutros u Banjaluci Davora Dragičevića, oca ubijenog mladića Davida Dragičevića, koji već devet meseci na Trgu Krajine u Banjaluci traži istinu o smrti sina. Policija je kasnije privela i Davidovu majku Suzanu Radanović, još nekoliko članova okupljenih oko grupe "Pravda za Davida" i više stranačkih funkcionera. Nakon hapšenja građani su najavili proteste, koji su u toku. Kordon policije je rasterao građane sa banjalučkog Trga Krajine, a nakon što su oni prešli prekoputa u gradski park Petar Kočić, policija je krenula u novu akciju i rasterala građane i iz parka. U porti crkve Hrama Hrista Spasitelja protest je okončan.\nProtest u Banjluci nakon hapšenja Davida Dragičevića i Suzane Radanović / Foto: BETAPHOTO/Ljiljana Kovacevic/DS\nGrađani, okupljeni oko grupe "Pravda za Davida" su u crkvi zapalili sveće i zatražili da Davor Dragičević bude oslobođen.\nGrađani su pripadnicima specijalne policije dovikivali "Ubice, ubice i "Idite na Kosovo", a bio je blokiran saobraćaj oko 19:30 časova na raskrsnici kod Zemaljskog muzeja u Sarajevu, prenosi N1 BiH.\nReporterka N1 BiH je javila da policija reguliše saobraćaj, kao i da se sve odvija bez incidenata.\nMeđu okupljenim građanima su bili i lideri opozicije, Vukota Govedarica iz Srpske demokratske stranke i Branislav Borenović iz Partije demokratskog protesta.\nČlanovi grupe „Pravda za Davida“ su sledeći protest najavili za sutra, 26. decembar, u 18 časova, takođe u porti crkve Hrama Hrista Spasitelja.\nBanjalučka policija saopštila je danas da su njeni službenici "pod nadzorom Okružnog javnog tužilaštva Banjaluka, priveli jutros lice D.D. u Banjaluci u cilju dokumentovanja krivičnog dela ugrožavanje sigurnosti". Da je Davor Dragićević uhapšen potvrdila je jutros i njegova bivša supruga i Davidova majka Suzana Radanović.\nOna je izjavila da je Dragićević priveden pod optužbom da ugrožava bezbednost najviših zvaničnika MUP-a Republike Srpske. Radanović je navela da je do hapšenja došlo kada je izašao iz kuće u banjalučkom naselju Pobrđe i krenuo ka Trgu.\nMediji su objavili da su za njim krenula dva policijska vozila s pet policajaca, od kojih su tri bila u uniformi, a dva u civilu. Dragičević je pokušao da izmakne hapšenju, ali nije uspeo. Nije pružao fizički otpor.\nPrivođenje članova pokreta Pravda za Davida Foto: AP Photo/Radivoje Pavicic\nPolicija je kasnije privela i Suzanu Radanović. Njoj su prišli policajci dok je hodala Trgom držeći sliku sina Davida.\nRadanović je policajcima nekoliko puta postavila pitanje: "Imaš li ti majku", da bi joj prišao jedan od policajaca i rekao da se udalji. Ona je odgovorila sa: "Je l' činim prekršaj tako što stojim ovde, je l' ovo slobodna teritorija?".\nPrema poslednjim informacijama, majka ubijenog Davida je kasnije puštena i trenutno se nalazi u porodičnoj kući, koju policija pretresa. Još nije poznato zašto je došlo do njenog\nAdvokat: Privođenje zbog neodazivanja na pozive za saslušanja\nAdvokat Ifet Feraget izjavio je za N1 da je Dragičević priveden jer se navodno nije odazivao na pozive na saslušanje.\nPojedini mediji su objavili da mu je prilikom hapšenja, slomljena ruka, ali je MUP RS to kasnije demantovao.\n"Na zahtev osobe lišene slobode ukazana mu je lekarska pomoć u Univerzitetskom kliničkom centru Republike Srpske, gde su lekari konstatovali da nema povreda", saopštili su iz MUP-a, a prenose mediji.\nBanjalučka policija je pre nekoliko dana podnela prekršajne prijave protiv 20 članova grupe "Pravda za Davida" koji su 17. decembra protestovali ispred zgrade Narodne skupštine RSv u vreme održavanja sednice parlamenta na kojoj je za ministra policije RS ponovo izabran Dragan Lukač. Iz policije je tada saopšteno da su se članovi grupe "Pravda za Davida" okupili na prostoru na kojem ne mogu da budu održavana javna okupljanja.\nFeraget: Pritvor od 30 dana za Davora Dragičevića\nFeraget je izjavio i da ima informacije da će Okružno tužilaštvo zatražiti pritvor za Davora Dragičevića u trajanju od 30 dana.\n„Policija ga može zadržati 24 sata, i mislim da se radi o zloupotrebi službenih ovlaštenja. Nakon toga će biti predat u nadležnost Okružnog tužilaštva Banjaluka“, rekao je Feraget.\nDodaje da se Davor dobro oseća.\n„Dobro se oseća, a meni je drago što se nije puno uzbudio. Bio je spreman. Ovo je stresna situacija, kako za njega i njegovu porodicu, tako i za kompletnu javnost u BiH. Ovo je jedna konfuzija, jer očigledno postoje ljudi koji čitaju zakone, ali ga ne razumeju“, rekao je Feraget za BHT.\nFeraget ističe da postoje informacije da u akciji učestvuju i specijalci koji nisu iz MUP RS. Navodi i da policijske stanice Centar i Lauš nisu uhapsile Davora Dragičevića.\nPriveden novinar, MUP navodi da je „samo legitimisan“\nNovinar Vladimir Šušak, dopisnik BHT je priveden na informativni razgovor nakon što je fotografisao Davora Dragičevića u kolima Hitne pomoći, kojima je Dragičević odvezen iz Policijske uprave Banjaluka posle davanja iskaza.\nUpravni odbor Udruženja BH novinari i Linija za pomoć novinarima uputili su javni protest MUP Republike Srpske i Policijskoj upravi Banjaluka tog zbog.\n„Iako je novinar Šušak zadržan vrlo kratko u prostorijama Policijske uprave, gde je dao osnove informacije o sebi i svom radu uz profesionalno i pristojno ponašanje policije, BH novinari i Linija za pomoć novinarima smatraju kako je postupak banjalučke policije kršenje prava na slobodu izražavanja i nedopustivo ometanje novinara tokom obavljanja profesionalnih zadataka“, saopštili su.\nUpitana o novinaru Vladimiru Šušku, portparolka banjalučkog MUP-a Marija Markanović je rekla da je on „samo bio legitimisan“ jer nije imao jasno istaknutu novinarsku akreditaciju.\n„Nije bilo namere da se ugrozi sloboda izražavanja i da se ometa bilo koji novinar u obavljanju svojih poslova. Šušak nije imao jasno istaknutu novinarsku legitimaciju, kao što pravilnik nalaže kada se radi o mestima sa ograničenim pristupom. Njegov identitet je utvrđen tek nakon razgovora sa policijom“, rekla je Markanović.\nHapšenje poslanika, policija blokirala banjalučki trg\nOsim roditelja ubijenog Davida Dragićevića, policija je s banjalučkog Trga Krajine uhapsila i predsednika Partije demokratskog progresa (PDP) Branislava Borenovića i poslanika te opozicione stranke u Skupštini RS Draška Stanivukovića, kao i člana SDP-a Vojina Mijatovića. MUP RS je ranije danas uhapsio i Adama Šukala, bivšeg poslanika u NSRS.\nPrilikom njihovog privođenja došlo je do guranja okupljenih građana i policije, a građani su uzvikivali "Pravda, pravda" i "Ubice, ubice". Borenović je pre nego što je priveden pozvao sve nadležne institucija da puste na slobodu Davora Dragičevića, oca ubijenog Davida i ostale članove grupe "Pravda za Davida" koji su jutros uhapšeni.\nEU: MUP smesta da objasni hapšenja u Banjaluci\nDelegacija EU i kancelarija Specijalnog predstavnika EU u BiH izrazili su duboku zabrinutost zbog današnjih dešavanja u Banjaluci i hapšenja ljudi povezanih s pokretom Pravda za Davida. Delegacija je, kako je saopšteno, tražila od MUP-a RS da „smesta pruži objašnjenje za hapšenja ljudi povezanih s pokretom ’Pravda za Davida’, uključujući Davora Dragičevića, oca ubijenog mladića, i opozicionih političara.\n"Današnji događaji u Banjaluci šalju negativan i alarmantan signal o stanju vladavine prava u BiH. Nastavićemo pažljivo da pratimo događaje i pozivamo sve da ostanu mirni", navodi se u saopštenju.\nTakođe je pozvao sve građane da dođu na Trg Krajine i, kako je rekao, pobune se protiv terora koji nad građanima sprovodi policija RS. On je rekao da roditelji ubijenog Davida Dragičevića imaju pravo da traže istinu i pravdu za svog sina.\nBanjalučka policija i pripadnici specijalne jedinice MUP-a Republike Srpske blokirali su jutros Trg Krajine i označili ga žutom trakom, zabranjujući bilo kome da priđe mestu na kojem se nalazi slika ubijenog mladića Davida Dragičevića. Na trgu se nalazi 20-tak pripadnika specijalne policije RS.\nU toku dana zaposleni Gradske čistoće uklonili su sa Trga Davidovu sliku i drvenu statuu koja simbolizuje stisnutu pesnicu, kao i posude u kojima su paljene sveće koje su tu stajale od 26. marta ove godine.\nGrađani su potom postavili novo "Davidovo srce" i zapalili sveću za ubijenog Davida Dragičevića pored samog ulaska u Robnu kuću, uzvikujući "Pravda za Davida" i "Ubice, ubice". Desetak minuta kasnije na građane je štitovima krenuo kordon pripadnika Jedinice za podršku MUP RS i tada je povređeno nekoliko osoba.\nDavid Dragičević, 21-godišnji mladić iz Banjaluke, nestao je u noći 18. marta, a njegovo beživotno telo pronađeno je 24. marta na ušću Crkvene u Vrbas kod tvrđave Kastel. Grupa "Pravda za Davida" nastala je 26. marta, posle konferencije za novinare na kojoj su visoki zvaničnici MUP RS saopštili da se David kobne noći prvo potukao sa tri osobe, da je potom opljačkao jednu kuću, a onda usled nesrećnog slučaja završio u rečici Crkvena.


"DELTA" I DALJE HOĆE DA KUPI SAVA CENTAR: Učestvovaće na tenderu kada se uslovi prilagode isplativosti projekta | Novosti.rs\n"DELTA" I DALJE HOĆE DA KUPI SAVA CENTAR: Učestvovaće na tenderu kada se uslovi prilagode isplativosti projekta\n08. 09. 2020. u 05:00\nKOMPANIJA "Delta holding" i dalje je zainteresovana da postane vlasnik Sava centra, ali pod ekonomski održivim uslovima.\nCena od 27,4 miliona evra, uz obaveznih najmanje 50 miliona evra za renoviranje ovog kongresnog centra, kako je to utvrdio Grad, vrlo je nepovoljna. S druge strane, iz ove kompanije sugerišu da su građevinski stručnjaci procenili da je izvesnije da je reč o 60 miliona evra potrebnih za potpuno renoviranje objekta. Kako objašnjavaju, povraćaj uloženog kapitala u obnovu, pod ovakvim uslovima, u razumnom roku nije moguć, s obzirom na to da je profit Sava centra godinama u minusu.\nBeograd je još 2015. godine rešio da nađe privatnog partnera koji bi omogućio isplativo funkcionisanje Sava centra. "Delta" je od početka zainteresovana, ali ni prvobitni pregovori o privatno-javnom partnerstvu nisu urodili plodom. Bili su jedini nesuđeni kandidat i na ove godine raspisanom javnom tenderu.\n- Želimo da renoviranjem Sava centar on postane moderan regionalni kongresni centar - kaže Živorad Vasić, potpredsednik "Delta holdinga". - Grad namerava da vrati sjaj ovoj ostareloj lepotici i mi od 2016. godine razgovaramo o tome. I ove godine smo veoma zainteresovani da učestvujemo na tenderu ali onda kada se uslovi učešća prilagode isplativosti tog projekta. Takođe, naglašavam da gotovo nijedna banka ovakav projekat, pod ovim uslovima, u ekonomskom smislu, ne bi podržala, a "Delta" za sve svoje projekte, pored sopstvenih sredstava koristi i bankarske kredite.\nSava centar je zaštićen kao kulturno dobro. Budući vlasnik ne bi smeo da mu menja namenu. Investitor, međutim, u kongresnom turizmu ne može da očekuje brz povraćaj novca. S druge strane, kongresni centar, koji bi okupljao veliki broj stranih gostiju, doneo bi više posla i avio-prevoznicima, pa i drugim hotelima u Beogradu.\n- Mi smo društveno, ali i ekonomski odgovorna kompanija. Naša želja je da pokušamo da kupimo Sava centar i da od njega napravimo najznačajniji kongresni centar u regionu i konačno ga učinimo simbolom Beograda kakav ovaj grad zaslužuje - kaže Vasić. - Spremni smo da investiramo u potpunu rekonstrukciju objekta, uz očuvanje njegove namene, koja je prevashodno kulturna, a tek onda komercijalna. NJegovom obnovom vraćamo na velika vrata kongresni turizam, a to ima višestruki značaj ne samo za Beograd i Beograđane već i za celu Srbiju. Takođe, uključivanjem Sava centra u naš sistem dodali bismo još jedan važan element u hotelski biznis kojim se već godinama uspešno bavimo i time uticali na razvijanje ove industrije.\nGODINAMA U "MINUSU"\nGRAD Beograd je rešio da proda Sava centar jer godinama mora da mu dotira novac i pokriva dugove. Prema rečima Gorana Vesića, zamenika gradonačelnika, od 2010. godine do danas, iz budžeta Grada Beograda dato je više od 22 miliona evra kako bi se pokrili gubici ove institucije. Uz to Sava centar, prema njegovim rečima, duguje na ime poreza na imovinu oko 7,7 miliona evra.\nSava Centar Delta prodaja Sava centra kompanija "Delta holding"


Objavljeno 29.08.2019 15:58\nSindikat Aluminija dao suglasnost na novu sistematizaciju (VIDEO)\nObjavljeno 29.08.2019 15:54\nNove cijene za 28 najvećih potrošača industrijske struje u RS\nPredstavnici Privredne komore RS i Elektroprivrede RS-a korigovali su ugovore o snabdijevanju električnom energijom za 28 najvećih potrošača industrijske struje.\nObjavljeno 29.08.2019 15:24\nPotpredsjednik Privredne komore Federacije BiH Mirsad Jašarspahić izjavio je danas da jačanje finalne proizvodnje u industriji omogućava veće prihode i bolje plaće kojim bi se mogli zadržati naši radnici u Bosni i Hercegovini.\nObjavljeno 29.08.2019 15:19\nNa današnjem trgovanju na Sarajevskoj berzi (SASE) ostvaren je ukupan promet od 84.475,86 KM, a u sklopu 23 transakcije ukupno je prometovano 10.596 vrijednosnih papira.\nObjavljeno 29.08.2019 14:30\nNa današnjem trgovanju na Banjalučkoj berzi ostvaren je promet od 44.415,75 KM, kroz 32 transakcija.\nObjavljeno 29.08.2019 08:45\nObjavljeno 28.08.2019 15:41\nObjavljeno 28.08.2019 15:40\nNa današnjem trgovanju na Banjalučkoj berzi ostvaren je promet od 119.544,98 KM, kroz 55 transakcija.\nObjavljeno 28.08.2019 13:33\nOdluka Gradskog vijeća Zenice da odbije prodaju privatnom partneru JKP „Zenicatrans-prevoz putnika“, djelomično je zadovoljila menadžment i radnike, koji vjeruju da preduzeće ima budućnost.


Rusija, Kina i Brazil se oslobađaju dolara | Vestinet.rs\nPočetna POGLEDI\tRusija, Kina i Brazil se oslobađaju dolara\nSvetske centralne banke okreću leđa dolaru. Ukupni obim svetskih deviznih rezervi počeo je da se smanjuje. Takva tendencija će povući za sobom smanjenje potražnje za obveznicama SAD-a i Unije. Pod udarom će se naći privrede razvijenih zapadnih zemalja. Međutim, dolar će ipak ostati dominantna valuta.\nInteresovanje svetskih centralnih banaka za dolar, koje se moglo videti poslednjih 100 godina, završava se. Ukupni obim svetskih deviznih rezervi smanjio se za 400 milijardi dolara i sada iznosi 11,6 triliona. Rekord je zabeležen prošlog avgusta i iznosio je 12,03 triliona dolara, navodi Blumberg. Centralne banke zemalja u razvoju počele su da sakupljaju devizne rezerve nakon azijske finansijske krize sa kraja ′90-ih godina prošlog veka, u cilju zaštite unutrašnjeg tržišta u periodu ograničenog pristupa stranom kapitalu.\n„Na smanjenje valutnih rezervi najviše je uticalo poskupljenje dolara u odnosu na evro i druge svetske valute. Zato se delimično smanjuju rezerve na račun novih procena njihove veličine“, smatra glavni ekonomista Dojče banke u Rusiji Jaslav Lisovolik.\n„Smanjenje govori o tome da se smanjila i mogućnost privreda u razvoju da sakupljaju rezerve na račun trgovinskog salda ili dotoka kapitala. Ako su ranije tržišta u razvoju sakupljala rezerve kako bi podržala sopstvena tržišta i interesovanje investitora, sada ili nemaju mogućnosti ili nemaju takav zadatak“, mišljenja je glavni ekonomista Alfa banke Natalija Orlova.\n„Što se više smanjuju devizne rezerve, i centralne banke imaju sve manje mogućnosti da stabilizuju kurs i prinuđene su da prelaze na politiku promenljivog kursa, što, sa svoje strane, povlači za sobom veću nestabilnost na deviznom tržištu“, upozorava Lisovolik.\nNa odluku da se smanji obim rezervi uticala je nesigurnost oko moneterne politike SAD-a. Pre svega, ovi faktori će uticati na povećanje nestabilnosti ekonomija u razvoju. U budućnosti to može povući za sobom smanjenje potražnje za američkim i evropskim obveznicama, što bi moglo da ima negativan uticaj na rast zapadnih ekonomija.\nDolar je protekle godine ojačao poziciju dominantne valute u svetu. Prema procenama MMF-a, udeo dolara u svetskim rezervama povećao se do petogodišnjeg maksimuma — 63 odsto, dok je udeo evropske valute pao do minimuma od 2002. godine — 22 odsto.\nNa povećanje investicione privlačnosti dolara u značajnoj meri je uticao pad kursa evra i sporna politika Evropske centralne banke prema programu kvantitativnog popuštanja.\nProgram koji je pokrenut ove godine predviđa otkup evropskih državnih obveznica u vrednosti od 1,14 triliona evra do septembra 2016. godine.\nVeć krajem 2015. godine, evro se može izjednačiti sa dolarom, smatra analitičar Dojče banke. Od početka ove godine, dolar je prema evru ojačao za 12 odsto, a u poređenju sa 2014. godinom za 27 odsto. Evro je 16. marta pao do dvanaestogodišnjeg minimuma i iznosio 1,0458 dolara.\nRast kursa dolara može imati katastrofalne posledice za transnacionalne kompanije, čija profitabilnost zavisi od prodaje u inostranstvu. Gubitke su već prijavile neke kompanije, kao što su Tifani i Orakl.


U sačekuši ubijen sestrić vladike Irineja\nBiznismen Marko Milićević (42) ubijen je u petak uveče u subotičkom naselju Novi grad, saznaje "Blic".\nPredsednik vlade u tehničkom mandatu Aleksandar Vučić i predsednica Hrvatske Kolinda Grabar Kitarović potpisali su u ponedeljak u Subotici Deklaraciju o unapređenju odnosa i rešavanju otvorenih...\nPronašli se školski drugovi\nPozdravi koje je uputila naša verna čitateljka Dijana Papac iz Melburna celoj porodici bolesnog 47-godišnjeg Aleksandra Šešlije iz Subotice, kao i dar od 200 dolara uručeni su našem...\nZašto je Vučić ukorio srpskog, a pohvalio mađarskog ambasadora?\nOrban pohvalio Vučića: Srbiji ranije ni paru ne bi dali, a sada...\nPremijer Srbije i lider SNS Aleksandar Vučić pozvao je u sredu Subotičane da glasaju 24. aprila i da tako odluče da li će na vlasti ostati oni koji za 16 godina nisu za njih učinili ništa ili...\nRane na koži, ožiljci na duši\nUčenice osnovne škole iz Subotice pokrenule su peticiju kako bi svoju drugaricu Galu Savić (11), obolelu od retke bolesti koja na koži stvara rane, izbacile iz razreda.\nNekadašnji potpredsednik Vlade Srbije, gradonačelnik Subotice i predsednik SVM Jožef Kasa preminuo je u sredu u 71. godini života, javlja portal subotica.com.\nNesreća kod Subotice: Padobranac poginuo prilikom skoka iz aviona\nBorisav Terzić (59) poginuo je u nedelju 100 metara od aerodroma Bikovo, kada mu se u rutinskom skoku iz aviona nije otvorio glavni padobran.


Centar za razvoj organizuje edukaciju mladih o pripremi projekata za EU fondove\n02. avgust 2010, Leskovac\nCentar za razvoj Jablaničkog i Pčinjskog okruga u partnerstvu sa Nacionalnom službom za zapošljavanje, filijala Leskovac počeo realizaciju podprojekta „Jačanje konkurentnosti mladih na tržištu rada kroz razvoj specifičnih veština vezanih za fondove EU“ čiji je cilj edukacija mladih, fakulteteski obrazovanih lica za uspešnu pripremu i realizaciju projekta koje finansira Evropska Unija .\nCilj ovog podprojekta je unapređenje znanja i veština obrazovanih, nezaposlenih mladih ljudi koji nisu imali mogućnosti da steknu radno iskustvo, za uspešnu pripremu i realizaciju projekata koje finansira EU, kao i praktična primena stečenih znanja u okviru neke od institucija javnog sektora.\nU toku pripremne faze ovog podprojekta identifikovano je nekoliko problema koji su od suštinskog značaja za razvoj juga Srbije. Najveći među njima je migracija mladih, fakultetski obrazovanih kadrova ka većim centrima, ili čak, trajno iseljenje u inostranstvo. U želji da se ovakvi, negativni trendovi smanje pored edukuacije koja će se sastojati od šest modula Centar za razvoj Jablaničkog i Pčinjskog okruga omogućiće najboljim polaznicima volontiranje u okviru ove organizacije.\nOvaj podprojekat realizuje se u okviru projekta „Podrška održivom razvoju Jablaničkog i Pčinjskog okruga“ koji finansira Austrijska razvojna koorporacija ADA.


Dačić: Na pitanje KiM ne gledamo kao na rešenu stvar - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić: Na pitanje KiM ne gledamo kao na rešenu stvar\nOsnovni kamen spoticanja između Srba i Albanaca je pitanje Kosova i Metohije, a Srbija smatra da je put dijaloga imperativ u traženju rešenja za sve probleme i konflikte, izjavio je danas ministar spolјnih poslova Ivica Dačić.\nOn je naveo da je pozicija Vlade i predsednika Srbije vrlo transparentna i uperena na postizanje cilјa, a to je očuvanje i promovisanje mira i stabilnosti.\n"Čvrsto smo opredelјeni da zajednički radimo sa svim zainteresovanim stranama, spremni smo da razgovaramo o svim pitanjima kako bi se omogućio svestrani napredak. Smatramo da je svim narodima i zajednicama potreban mir i stabilnost u regionu i njihov ubrzani ekonomski oporavak. Stoga je nastojanje Srbije da se zajedno sa drugim zemlјama što skorije integriše u EU", rekao je Dačić.\nPrema Dačićevim rečima, Srbija mora da bude klјučni akter u stvarima koje se nje tiču, jer, kako kaže, samo tako može da zastupa i brani svoje nacionalne interese, svoja legalna i legitimna prava.\n"Učešće Srbije u razgovorima nije nimalo lako, puno je otpora i nepredvidivih prepreka. Međutim, poenta i nije u pronalaženju brzih i lakih rešenja, u stihijskom prepuštanju ili prihvatanju minimalizma", rekao je Dačić i dodao da Srbija svoju spremnost da učestvuje u razgovorima manifestuje uvek i svuda, konstantno obnavlјajući napore da u postupku medijacije EU dođe do kompromisa sa albanskom zajednicom na Kosovu i Metohiji.\n"Zato svrha unutrašnjeg dijaloga nije dolaženje do prostog zbira različitih ideja i pogleda, već šansa za sagledavanje čitavog spektra mogućih solucija i kristalisanja stavova naše zemlјe. Posledično, unutrašnji dijalog je doveo do porasta kredibiliteta Srbije u evropskim i svetskim okvirima", rekao je Dačić.\nKada je reč o razgovorima u Briselu, Srbija ima dovolјno političkog senzibiliteta da oseti momenat rešavanja pitanja Kosova i Metohije i da svu svoju energiju i snagu uloži u pravcu postizanja kompromisa, kako se ne bi propustila istorijska prilika za dogovor sa albanskom zajednicom, naveo je ministar.\n"Za razliku od nekih naših zapadnih partnera, ne gledamo na pitanje Kosova i Metohije kao na rešenu stvar, već da se samo kroz dijalog može doći do rešenja. Prioritet delovanja Srbije predstavlјa opstanak i poštovanje prava srpske zajednice, njen ekonomski razvoj, očuvanje kulturne baštine i imovine Srpske pravoslavne crkve na Kosovu i Metohiji", rekao je Dačić na skupu "Srbi i Albanci - kojim putem dalјe" koju organizuju Novinska agencija Tanjug i agencija ATA iz Albanije.\nOn je dodao da će u vremenu u kojem živimo, ali i koji je pred nama, odnos srpskog i albanskog naroda jeste i biće merilo uspešnosti čitavog regiona, a i Evrope u dugotrajnom procesu pomirenja, prevazilaženja postojećih razlika i uspostavlјanja međusobnog poverenja.\nDačić je rekao i da dosadašnji rezultati dijaloga u Briselu nisu zadovolјavajući, kao i da su stalno praćeni novim tenzijama albanske zajednice na KiM.\n"Težnja Beograda za dogovorom jeste iskrena i motivisana vrednostima koje delimo sa Evropom i svetom, ali nećemo dozvoliti da nas neko ponižava i ruši. Nakon pet godina, proces dijaloga u Briselu se pored periodičnih pomaka, ali bez korenitih promena i suštinskog napretka, nalazi pred starim izazovima, kako ispuniti dogovoreno", primetio je Dacicć.\nKako je rekao, politika predstavnika albanske zajednice na Kosovu i Metohiji deluje poprilično rezistentna na uticaje sa strane, kojih, kako kaže, ni nema u dovolјnoj meri.\nUporište, primćeuje Dačić, nalazi u prećutnoj, a ponekad i otvorenoj podršci određenih sila.\n"Odsustvo iskrene želјe za postizanjem kompromisa i trajnog rešenja relativizuju uložene napore naše strane, a breme odgovornosti pođednako će deliti i međunarodna zajednica, nekad činjenjem, a nekad nečinjenjem. Nezavisno od ovog, Beograd je svoju otvorenost za razgovore pokazao i pokazaće uvek kada druga strana hoće da sedne za pregovarački sto”, istakao je ministar.\nS druge strane, naglasio je da aktivnost Srbije na diplomatskom planu koja dovodi do toga da sve veći broj zemalјa povlači priznanje tzv. Kosova, je odraz našeg prava i obaveze da u bilateralnim odnosima sa drugim državama štitimo svoje sopstvene interese i afirmišemo poštovanje normi međunarodnog prava.\nSrbija je, kaže Dačić, zainteresovana za blisku saradnju u oblasti EU integracija sa Albanijom, a spremnost da podeli iskustva iz svog procesa pregovora potvrđuje i to što je inicirala zaklјučivanje Memoranduma o saradnji u ovoj oblasti.\n“Logično je i očekivano, da se Srbija i Albanija međusobno podržavaju pred institucijama EU, uklјučujući i njene najuticajnije članice”, nepomenuo je Dačić.\nDačić je zaklјučio da je jačanje političkog dijaloga i kontakata od neprocenjivog značaja, budući da su nasleđeni problemi na relaciji Beograd-Tirana, odnosno Beograd-Priština veoma ozbilјni i teški.\n“Još jednom bih ponovio da se Srbija zalaže za dijalog, koji vidimo kao evropsku tekovinu, gde je jedino rešenje prihvatlјivo za sve zainteresovane strane pretpostavka da to rešenje bude i održivo. Ocenjujemo da bi to moglo da doprinese stvaranju povolјnije ukupne klime u regionu, a time i da olakša rešavanje nasleđenih pitanja sa susedima”, rekao je Dačić.\nOn je pozdravio organizaciju konferencije, navodeći da se na takvim forumima mogu izneti ideje, mišlјenja na kojima stručna, ali i šira javnost Srbije i van nje može da učestvuje i doprinese bolјem razumevanju aktuelnog trenutka.\n“Ovakvi razgovori i kontakti doprinose povezivanju i ostavlјaju pozitivnu sliku kod običnih lјudi, Srba i Albanaca o odnosima dva naroda u kome nacionalni, verski i politički momenat ne bi trebalo da bude opredelјujući, ali je svakako značajan kao izraz civilizacijskog i kulturnog identiteta dva naroda, njegovih sličnosti i razlika”, rekao je Dačić.


Pokret za neutralnost: Marko Milačić podnio ostavku na mjesto izvršnog direktora - Pokret za neutralnost Crne Gore\nDrugi-pišu Pokret za neutralnost: Marko Milačić podnio ostavku na mjesto izvršnog direktora\nIzvršni direktor Pokreta za neutralnost Marko Milačić podnio je ostavku na tu funkciju, saopšteno je iz Pokreta.\n„Ostavku je primila i verifikovala skupština Pokreta. Razlozi ostavke su profesionalne prirode jer Milačić zbog budućih obaveza neće biti u mogućnosti da u punom kapacitetu obavlja dužnosti izvršnog direktora Pokreta. Ova odluka nema veze sa budućim zalaganjima Pokreta ili Marka Milačića zato što su stavovi u pogledu politike i zalaganje da Crna Gora ostvari svoj vojno-politički status kroz vojnu neutralnost u okviru Evropske Unije zajednički i borba na tom planu će se nastaviti“, navodi se u saoštenju Pokreta.\nU saopštenju se dodaje da se NVO Pokret za neutralnost zahvaljuje Marku Milačiću zbog svog zalaganja i energije kojom je doprinio da Pokret bude prepoznat kao aktivan učesnik u stavu da Crna Gora svoj geopolitički status definiše neutralnošću, te učinio da naša NVO postane kredibilna organizacija mladih intelektualaca koja predstavlja iskrenu i nezavisnu akademsku snagu.\n„Pokret za neutralnost ovim putem želi svom bivšem direktoru puno sreće u budućem radu i velike uspjehe. Marko Milačić će ostati i dalje član Upravnog odbora naše organizacije. Funkciju vršioca dužnosti direktora će nositi Ognjen Jovović, predsjednik skupštine NVO Pokret za neutralnost do izbora novog direktora koje će biti obavljeno u najskorijem roku“, saopšteno je iz Pokreta.\nIzvor: portal Vijesti, 15.07.2016.\nFilip Kovačević: Sumrak ili svitanje Evrope (kolumna)


Nova ljubav u životu Igora Kojića, više ne mari za Severinu - Kako Narod Kaže\nautor Kako Narod Kaze 11.06.2021, 07:13 1.9k Pregleda\nSeverina Kojić uživa na Maldivima, misle njeni pratioci, dok se pevačica, koja marljivo radi na stvaranju novog albuma, samo priseća sunčanih dana na plaži. Sa druge strane, svoje dane provodi u društvu svog tima radeći na novom projektu. I dok je ona fotografisana u društvu prijatelja i saradnika u jednom restoranu u Hrvatskoj, Igor, koji očigledno ne mari mnogo za Severinin trud, uživa u srpskoj prestonici.\nIgor Kojić krenuo je dalje – šuška se po domaćim medijima, zbog sve ređih poseta Zagrebu. Čak ni kada Seve poseti Beograd, čini se, Igor ne nalazi vremena za nju, već sa prijateljima proslavlja pobedu omiljenog fudbalskog tima.\nOčito da u njegovom srcu trenutno preovladava nova, stara ljubav prema fudbalu, koja je od početka braka sa Severinom, pala u drugi plan. Tako je sada Igor, sa širokim osmehom na licu, fotografisan na utakmici mladog nacionalnog tima Srbije protiv brazilskog “Olimpika”.\nU društvu prijatelja, Igor je strastveno pratio meč, a zabrinut izraz, koji je imao u vreme Severininog definitivnog preseljenja u Zagreb, gotovo potpuno napustio je njegovo lice.\nOdluka da se potpuno posveti svom životu, karijeri i krene dalje, možda je najbolja koju je u ovom trenutku mladi Kojić mogao da donese. Pa ipak, samo je pitanje trenutka kada će stara ljubav prema Seva zasijati punim sjajem i ponovo zameniti ljubav prema fudbalu.\nPrethodni članak Kurti odbio da potpiše zajedničku deklaraciju: Tražio da piše Republika Kosovo\nSledeći članak Dnevni horoskop za 11. jun 2021. godine\nin WOW, Politika i društvo, Razno, Zabava\nVideo “Hejt Sloveni” pogledalo 5 miliona ljudi za 48 sati. Zašto je uopšte snimljen?\nSeverina podržala novog predsednika SAD-a


Očekuju se novi investitori u metalskoj industriji, ali konkretno još ništa novo | Aktuelno\nJakov Milatović posjetio Nikšić i razgovarao s privrednicima, radnicima Željezare i Metalca…\nMinistar ekonomskog razvoja Jakov Milatović danas boravi u Nikšiću.\nRazgovarao je s predsjednikom Opštine Markom Kovačevićem, sastao se s rukovodstvom i radnicima Tosčelika, sa zaposlenima u Metalcu, a boraviće i u Institutu crne metalurgije, Pivari Trebjesa i Tehnoplisu, u želji da se ostvari što bolja saradnja privrednika grada podno Trebjese sa Vladom i resornim ministarstvom.\nMilatović je nakon sastanka s metalurzima saopštio da su u pregovorima s Tosiali grupom iz Turske, da ima zainteresovanih investitora za kupovinu Željezare, da će se truditi što prije da bude završen taj posao, te da će do tada Željezarci primati, kao i do sada, 90 odsto standardne plate.\nU Metalcu je, prema njegovim riječima, mnogo komplikovanija situacija, jer imovina se vodi na jednu firmu iz Češke, a radnici pripadaju drugoj koju je u međuvremenu kupila kompanija iz Slovačke. Kazao je Milatović da će razmotriti mogućnost da za radnike Metalca obezbijede neku jednokratnu novčanu pomoć, ali da su im kao Ministarstvu mogućnostu ograničene, jer je riječ o privatnim firmama u oba slučaja. Istakao je i uvjerenje da Institut crne metalurgije ima dugoročnu i održivu budućnost, da je Trebjesa jedn o rijetkih uspješno privatizovanih firmi u Crnoj Gori, ali da će sagledati sve mogućnosti da se što prije krene u oporavak svih kolektiva u gradu, odnosno, da žele otvoriti nova radna mjesta zbog čega su i planirani novi fondovi.\nMinistar Milatović je na pitanje novinara da li očekuje da poslanici usvoje planirani Budžet za narednu godinu odovorio potvrdno, jer program „Evropa sad“ je i po njegovom mišljenju pravi izbor, te d ne može shvatiti da ga neko ne bi podržao, jer se povećavaju minimalne plate, smanjuje siva ekonomija, a zbog smanjenja poreza investitorima Crna Gora postaje privlačnija.\nČulo se i da je Kapitalnim budžetom za narednu godinu Nikšiću planirano 7,1 milion eura i to za radobve na zapadnoj tribini stadiona kraj Bistrice, rekonstrukciju Dvorca Kralja Nikole, nastavak gradnje Bulevara 13.jul, puta prema Župi, rekonstrukciju dijela Opšte bolnice, nabavku Magnetne rezonance…\nI gradonačelnik Kovačević je zadovoljan nakon sastanka, čulo se da planiraju potpisati i memorandum s Ministarstvom ekonomije koji bi osnažio njihovu saradnju, a koja bi se, prije svega, odnosila na dodatnu afirmaciju Lake Fets i Bedem festa po kojima se Nikšić prepoznaje.\nIz Krupca izvučena dva tijela\nCRNA GORA Aktuelno - 17.01.2022-19:10\nDva tijela muškarca i žene izvučena su iz jezera Krupac u Nikšiću i upućena na obdukciju kako bi se utvrdio tačan uzrok smrti, saznaje...\nMilatović: Rusija na Expo 2020 vrijedna divljenja, očekujemo uspostavljanje direktnih letova ove sezone\nCRNA GORA Aktuelno - 16.01.2022-11:37\nU okviru posjete Dubaiju, ministar ekonomskog razvoja Jakov Milatović posjetio je Expo 2020 i paviljone nekih od zemalja učesnica. U Paviljonu Rusije je razgovarao sa zamjenikom...\nMilatović: Učešćem na Expo 2020 Dubai jačamo ekonomsku diplomatiju i stvaramo brojne šanse\nEKONOMIJA Aktuelno - 15.01.2022-18:08\nUčešćem na Expo 2020 Dubai jačamo ekonomsku diplomatiju i stvaramo brojne šanse, kazao je ministar ekonomskog razvoja Jakov Milatović prilikom zvanične posjete Dubaiju, u okviru...


Srpski Nectar kupio Fructal - tportal\nSrpski Nectar kupio Fructal\nZadnja izmjena 26.07.2011 11:10\nObjavljeno 26.07.2011 u 10:16\nPivovarna Union je, prema neslužbenim informacijama Financi, prodala najpoznatijeg slovenskog proizvođača voćnih sokova Fructal srpskoj kompaniji Nectar, i to za 35 milijuna eura\nIz Necatara nisu željeli potvrditi informaciju o kupnji Fructala, objašnjavajući da postupak prodaje još nije završen. Finance pišu da su u posljednjem krugu prodaje ostali britanski investicijski fond Argus i Nectar te da je srpska kompanija posljednjih dana poboljšala ponudu za deset posto.\nDioničari Laškog do subote moraju odlučiti slažu li se s prodajom svojih investicija. Osim Fructala, imaju ponudu za preuzimanje slovenskog dnevnog lista Dela, a dali su je zajednički švedski Bonnier i njemački Axel Springer.\nNectar je vodeći srpski proizvođač voćnih sokova, sjedište mu je u Bačkoj Palanci i u vlasništvu je obitelji Radun. Direktor tvrtke je Bojan Radun, inače predsjednik srpskog udruženja menadžera, a tvrtku je osnovao Slobodan Radun.\nFruktalov vlasnik - Pivovarna Union - nalazi se u vlasništvu Pivovarne Laško, koju su zbog prevelike zaduženosti banke prisilile da proda sve investicije u vlasničkom portfelju koje se direktno ne tiču njezine osnovne djelatnosti - proizvodnje i prodaje piva.


ATV i TV1: Sluge i kritičari | Analiziraj.ba\nFoto: Screenshot (RFE/RL)\nKomemoracije i osveštavanja su glavne vijesti za ATV. Nasuprot tome, u dnevnicima TV1 teško je naći političke utjecaje\nATV: Gdje je nestao Sergej Lavrov?\n12. – 18. septembar 2018.\nOSVEŠTAVANJE TEMELJA SRPSKO-RUSKOG HRAMA: Događaj sedmice za ATV je bio dolazak Sergeja Lavrova u Banjaluku na osveštavanje srpsko-ruskog hrama i kulturnog centra. U prilogu Vanje Vasilić od 12. septembra govori se o velikim pripremama policije koja je poduzela sve bezbjednosne mjere, bez analize konteksta ove posjete. Samo dan kasnije, 13. septembra, ATV obavještava u kratkoj vijesti da je Sergej Lavrov, ministar inostranih poslova Rusije, odgodio posjetu, insinuirajući da je razlog vjerovatno „crna lista“ nepoželjnih Rusa (za koju Milorad Dodik tvrdi da postoji u institucijama BiH). Kako bi kompenzovali nedostatak priče o kontekstu odgađanja posjete, u nastavku slijedi prilog o posjeti ruskog gubernatora Poltavčenka iz Sankt Peterburga, kojeg je predsjednik RS-a odlikovao?! Ovdje se dešava slična priča kao u slučaju „Prilepin“ od prije nekoliko dana, gdje se prilično anonimnoj osobi iz Rusije daje mnogo prostora, dok druge bitne teme ne postoje. Forsiranjem priča o „srpsko-ruskom prijateljstvu“ ATV prati politički spin SNSD-a u kojem se Republika Srpska potpuno okrenula ruskoj strani, a zanemarila Njemačku i Evropsku uniju. Kao što smo napominjali i ranije, javni interes građana RS-a nije ono što nameće vladajuća struktura, tako da se ATV ovakvim potezima svrstava na jednu političku stranu. To se može vidjeti tretmanom teme o sankcijama koje su uvedene Nikoli Špiriću (SNSD): nisu se bavili analizom konteksta nego su samo prenijeli izjavu Nikole Špirića u kojoj on tvrdi da je na „crnoj listi, jer je ukazivao na probleme“. Na koje probleme konkretno misli, ATV nije ni pokušao da analizira.\nGlavni događaj 17. septembra je osveštavanje temelja srpsko-ruskog hrama u Banjaluci, koji je ATV predstavio kao projekat od presudne važnosti za svakodnevni život građana, ne navodeći da je u svečanoj litiji učestvovao kontroverzni Vasilije Kačavenda. ATV je propustio da analizira kompletan projekat, jer je ostalo nejasno od kojih sredstava se finansira ovaj hram, te da li je opravdano graditi takvo nešto u ovom vremenskom periodu. Kao da je svaka odluka Vlade RS-a neupitna kada je ATV objašnjava: njihova nepogrešivost je pretpostavka koja se ne propituje.\nVLADIKA GRIGORIJE ODUŠEVIO PAROHIJANE: U Centralnim vijestima od 15. septembra Nenad Knežević se javio uživo iz Dizeldorfa i najavio sutrašnje ustoličenje vladike Grigorija u tom gradu. Četiri izvora u ovoj najavi imaju samo riječi hvale, a prilog se završava riječima kako bi Milorad Dodik, predsjednik RS-a, trebao prisustvovati. Dan kasnije, 16. septembra, Grigorije je tema broj jedan, a u prilogu se odmah ističe da je svečanosti uspio da prisustvuje i Milorad Dodik. Nenad Knežević u promotivnom prilogu ističe kako je „vladika oduševio parohijane“, nakon čega slijedi anketa u kojoj sagovornici potvrđuju te tvrdnje. Ovakvi događaji su sve češći otkako je počela predizborna kampanja: komemoracije, prisjećanja, obilježavanja, ustoličenja. Ustoličenje vladike Grigorija nije pseudodogađaj u pravom smislu, što podrazumijeva da bi se trebalo izvijestiti, ali tematizovanje ovakve svečanosti čini da se prelazi granica u korist promotivne funkcije.\nNASTAVAK DODIKOVE PROMOCIJE: Prošle sedmice smo konstatovali blagi zaokret ATV-a u pozitivnom smislu, dok se ove sedmice ATV vratio na staro. Promotivni blok predsjednika RS-a Milorada Dodika počinje 13. septembra, gdje je glavni akter u dva priloga: otkrivanje spomen-obilježja u Istočnom Sarajevu i posjeta Jahorini u kontekstu puštanja u funkciju jednog sistema za navodnjavanje vještačkog jezera. Posebno ističemo Dodikovu izjavu da će lično doznačiti 10.000 KM za pomoć u izgradnji kuće jednog bivšeg borca. U pitanju nije njegov lični novac nego budžet kabineta, koji je stavljen u funkciju lične političke promocije. Vrhunac promotivnih aktivnosti je tematizovanje osveštavanja crkve u jednom naselju u Banjaluci, što je samo platforma za političku promociju Milorada Dodika i Željke Cvijanović.\nATV se nije detaljno bavio novim saznanjima u slučaju „Dragičević“. Objavili su samo jednu vijest o tome kako je potvrđena optužnica za dva policijska službenika. Konferencija koju je održao Davor Dragičević nije tema koju ovaj medij smatra relevantnom.\nTV1: Svi aspekti predizborne kampanje\nKRITIČKI O PREDIZBORNOJ KAMPANJI: U Dnevniku od 17. septembra TV1 je utvrdio svoju poziciju kritički orijentisanog medija. Iako kroz cijelu sedmicu bilježimo odlične analitičke priloge, u ovom danu smo imali seriju analiza o predizbornoj kampanji i učinku političara. Prvo je emitovan prilog o analizama CCI-ja o neučinkovitosti vlasti na svim nivoima, bilo da su zakonodavni ili izvršni organi u pitanju. Građani su se mogli upoznati s konkretnim brojčanim vrijednostima neučinkovitosti. Nakon toga slijedi prilog Amire Jablan o neregularnostima u predizbornoj kampanji: dva izvora tvrde da nema razloga za sumnju u regularnost (Borjana Krišto i Maksida Pirić), dva poslanika u Parlamentarnoj skupštini BiH smatraju da postoji sumnja, dok je jedan izvor iz NVO sektora. Ovo zlatno pravilo odgovornog novinarstva je sredstvo kojim TV1 pravi iskorak u odnosu na neke druge medije – ne iznositi svoje stavove, nego pustiti izvore da sučeljavaju mišljenja, a građani trebaju sami da dođu do zaključka. Budući da politika ima i drugu, zabavnu i bizarnu stranu, Slađan Tomić je uradio prilog o nelogičnostima i bizarnostima u predizbornoj kampanji (analiza plakata, materijala i izjava političara).\nNOVI HDZ-ov PLAN TERITORIJALNE PODJELE: Vijest dana 15. septembra je HDZ-ov plan podjele BiH, što samo po sebi ne bi trebalo biti čudno (jer političari svakodnevno izjavljuju upitne rečenice samo da bi privukli pažnju). Ova priča privlači dodatnu pažnju jer podjela na tri federalne jedinice i distrikt Sarajevo predstavlja njihov politički program u predizbornoj kampanji. Adisa Herco radi analitički prilog, u kojem analitičari Slaven Kovačević i Pejo Gašparević iznose suprotstavljene stavove: prvi tvrdi kako je to nemoguće zbog Dejtona, dok drugi uvjerava da to nije toliko nelogična ideja, jer je u saglasnosti sa Biskupskom konferencijom. Na kraju priloga je emitovana izjava Dragana Čovića, u kojoj on jasno govori da bi taj plan trebalo provesti odmah nakon izbora. Ovaj prilog smo izdvojili kao primjer dobre odluke da se tematizuje jedna, na prvi pogled, svakidašnja situacija u bh. politici. Međutim, jedno je imati nerealna očekivanja, a drugo planirati teritorijalnu preraspodjelu.\nŠTRAJKOVI I NEZADOVOLJSTVO GRAĐANA: TV1 je na visini novinarskog zadatka kada su u pitanju životne teme u BiH. Ove sedmice posebno izdvajamo izvještavanja o različitim štrajkovima i njihovim najavama širom BiH. U Dnevniku od 12. septembra Amira Jablan analizira štrajk ljekara u FBiH, a Slađan Tomić izvještava o upozorenjima prosvjetnih radnika iz Sarajeva. U ovom prilogu je identifikovan problem neslaganja između različitih sindikata, što je tematizovano odmah u narednom prilogu. Sindikat policije u Unsko-sanskom kantonu je takođe najavio štrajk upozorenja, dok je Muriz Memić (jer nema pomaka u slučaju smrti njegovog sina) najavio nove proteste. Ovaj tip priloga je nastavljen tokom cijele sedmice na TV1, što je znak da ovaj medij nije platforma za politički marketing određenih političkih opcija.\nU Dnevniku od 13. septembra Vahidin Mujagić istražuje priču o navodnom povećanju broja uboda stršljenova, konsultujući eksperte koji objašnjavaju da nema mjesta panici, odnosno da taj broj nije iznad prosjeka za ovo doba godine. Na ovaj način se doprinosi smanjenju panike kod građana.\nATV konstantno emituje priloge kao da su spremljeni u medijskom timu SNSD-a, dok na TV1 dominiraju analitički prilozi. To se jasno vidi u forsiranju ATV-a da bespogovorno prenosi sve (pseudo)događaje u kojima su glavni akteri Vlada RS-a ili Milorad Dodik; s druge strane, TV1 prenosi događaje koji su realni problemi građana (protesti, štrajkovi, nezadovoljstva). Takođe, primjetno je da se tokom predizborne kampanje intenziviraju komemoracije, osveštavanja i slično u RS-u, što za ATV predstavlja povod za glavne vijesti. TV1 je mnogo oprezniji, ne dopuštajući da se agenda političke partije nameće kao medijska.\nTagovi: analizeATVBanja LukaBorislav Vukojevićcrna listakačavendamedijiMilorad DodikNikola ŠpirićosveštavanjeparohijaRusijasergej lavrovTV1utjecaji\n05.09.2018 · Borislav Vukojević


Beogradski glas (Beta) – Vlasnica „Kanala 9“ Maja Pavlović danas je posle sastanka sa predsednikom Srbije Aleksandrom Vučićem odlučila da prekine štrajk glađu jer je dobila čvrste garancije da će u narednih deset dana biti rešen njen problem.\nOna je novinarima posle sastanka u Predsedništvu Srbije rekla da će predsednik u narednih 10 dana inicirati razgovore sa nadležnima kako bi došlo do nekoga rešenje.\n„Predsedniku sam rekla da sam već dva puta verovala institucijama, ali do značajnih pomaka u ispunjenju zahteva nije bilo i plašim se da prekinem štrajk i da odem za Novi Sad bez nekog konkretnog rešenja koji će mi dati garanciju da će se stvoriti uslovi za Kanal 9 da ima ravnopravan položaj na tržištu. On mi je dao čvrste garancije da će se to desiti“, rekla je Pavlović.\nKako je dodala, ako za deset dana ne vidim pomake ona će ponovo doći kod predsednika.\n„Sačekaćemo tih deset dana šta će se dešavati i ja se nadam da više neće biti potrebe da štrajk gladju nastavim“, navela je Pavlović.\nOna kao pomak vidi to što ju je predsednik Komisije za istraživanje ubistva novinara Veran Matić juče obavestio da su počeli razgovori sa organizacijama za zaštitu autorskih prava oko izmena tarife, s obzirom da su te organizacije pre bile čvrste u stavu da ne žele da menjaju ništa.\nDodala je da će nastaviti štrajk gladju ako ne bude zadovoljna ponudjenim rešenjima.\nPavlović je kazala i da je popila kafu sa predsednikom.\nMaji Pavlović ovo je bio treći štrajk gladju zbog pozicije u kojoj se nalazi „Kanal 9“, a poslednji put, u maju, nakon tronedeljnog gladovanja, primila ju je premijerka Ana Brnabić.\nOna je rekla da je razlika sastanka sa predsednikom u odnosu na sastanak sa premijerkom u maju, što od današnjeg sastanka nije pravljena predstava za medije ni cirkus nego su zaista imali ozbiljan sastanka tokom kojeg su se držali suštine i sadržine njenih zahteva.\nVučić sa Majom Pavlović: Svestan sam da je situacija komplikovana, mi ćemo pomoći\nPredsednik Srbije Aleksandar Vučić objavio je na instagram profilu „Budućnost Srbije“ da je saslušao i razumeo probleme Maje Pavlović, vlasnice Kanala 9.\n„Svestan sam da je situacija komplikovana, ali po zakonu i sa mnogo napora, mi ćemo pomoći da rešimo problem“, objavio je Vučić.\nUz fotografije sa sastanka on je istakao da je od Maje Pavlović zatražio da prekine štrajk gladju.\nOznakeAleksandar Vučić Maja Pavlović Naslovna-centar Naslovna-traka\nU mnogim školama danas skraćeni časovi zbog štrajka prosvetara\nAdvokat blizak Siniši Malom i Ani Brnabić registrovao firmu koja kupuje Večernje novosti


Madridske vlasti traže da se testovi rade u apotekama\nTanjug 18. novembra 2020. 16:39\nMADRID – Vlasti madridske regije pritiskaju špansku vladu da dozvoli apotekama da naprave veliko antigen testiranje na koronu u toj oblasti, čime je pokrenuta debata na temu efikasnosti ovih brzih testova.\nAntigen testovi su manje precizni nego standardni PCR test, ali može da da rezultate za 15 minuta, naspram PCR-a, na koji se nekad čeka danima, prenosi Rojters.\nPCR testovi otkrivaju genetski materijal u virusu, a antigen testovi otkrivaju proteine na površini virusa, iako su oba testa napravljena da otkriju aktivne infekcije.\n„Svaki dan koji prođe bez odluke španske vlade da angažuje apoteke da izvedu testove je izgubljen dan u borbi protiv pandemije“, rekao je zamenik madridskog regiona Ignjasio Aguado na današnjoj konferenciji za novinare.\nAguado dodaje da je cilj da se dopre do što više Madriđana.\n„Ako ne dođemo do svih stanovnika madridske regije pre Božića, moraćemo da pitamo ministra zdravlja zašto se to nije desilo, poručio je on.\nMinistar zdravlja je rekao da razmatra o ideji, ali šef za hitne situacije Fernando Simon je rekao da je inicijativa naišla na zabrinutost, uključujući i efikasnost testa, pa i zakonska pitanja.\n„Ne možemo da pretpostavimo da bi neko sa simptomima otišao u apoteku kako bi uradio test na koronu. Tu je i opasnost da bi apotekari koji rade test mogli da budu zaraženi“, dodao je on.\nMadridska regija je kupila pet miliona antigen testova i dosad je iskoristila 730.000, uglavnom u oblastima gde je veliki procenat zaraženih od korona virusa, a ostatak je upotrebljen u domovima zdravlja, bolnicama i staračkih domovima.\nU jednoj od najteže pogođenih oblasti, Valjekasu, stanovnici su rekli da bi hteli da rade test u apotekama, ali pod uslovom da antigen testovi budu besplatni ili veoma jeftini.\nEvropska komisija je danas preporučila korisćenje antigen testova samo na ljudima koji već pokazuju simptome korone, rekavši da je ona manje precizna u otkrivanju asimptomatskih slučajeva.


source.ba | Ukrajina produžila vanredno stanje do augusta\nUkrajina je produžila vanredno stanje za još tri mjeseca do 23. augusta.\nCrna predviđanja sekretara NATO-a: Rat u Ukrajini bi mogao trajati godinama, svijet će skuplje platiti ako Putin da može nastaviti rat\nLavrov u intervjuu za BBC: Ne stidimo se da pokažemo ko smo i šta smo\nPredsjednik Volodimir Zelenski prvi je put potpisao dekret, zajedno s pozivom za opću vojnu mobilizaciju, 24. februara i od tada ga je u dva navrata produžio za mjesec dana.\nDanas je ukrajinski parlament apsolutnom većinom glasova izglasao treće produženje, dok Rusija nastavlja svoju ofanzivu na istočnu regiju Donbasa.\nZastupnik Zelenskog na Ustavnom sudu, Fedir Venislavski, rekao je da je odluka da se ovaj put produži na 90 dana zato što je "protuofanziva zahtijeva više vremena od odbrane".\nUkrajinski parlament danas je usvojio zakon o zabrani simbola ruske invazije, uključujući i one koji sadrže slova Z i V, rekao je zastupnik Jaroslav Železnjak na Telegramu, prenosi BBC.\nŽeleznjak je istaknuo da dokument uključuje prijedloge predsjednika Zelenskog, koje je podnio kada je stavio veto na prethodni nacrt zakona donesen 14. aprila.


Maljići: Pariski susret će biti kao i berlinski • RTK\nSastanak delegacija Beograda i Prištine početkom jula u Parizu dogovoren je na nedavno održanom berlinskom samitu. Stav Beograda je da dijalog može biti nastavljen samo ako Priština ukine taksu od sto odsto na proizvode iz Srbije. Ukoliko taksa i dalje ostane na snazi, predsednik Srbije je najavio mere koje je Srbija pripremila protiv Kosova. Novoizabrani gradonačelnici na Severu Kosova su najavili ostavke ukoliko ne bude razmevanja Prištine. Kako se ove izjave mogu odraziti na predstojeći samit u Parizu pitali smo poznavaoce političkih prilika na Kosovu.\nNakon izjave predsednika Srbije Aleksandra Vučića o merama koje je Srbija pripremila protiv Kosova, oglasio se i kosovski premijer Ramuš Haradinaj koji je izjavio da je Kosovo država i kosovskih Srba. Komentarišući najavljene mere Srbije protiv Kosova, analitičar Škeljzen Maljići ističe da su takve izjave neka vrsta propagandnog rata, kao odgovor na taksu i na neki način prestrojavanje pred samit u Parizu.\n’’Mislim da će pariski susret biti kao i berlinski , da se tamo ništa neće odlučivati. Jedino ako Zapad, odnosno Francuska i Nemačka dođu sa nekim konkretnim predlogom, pa se onda nešto postigne, inače će se ovakvo stanje nastaviti. Šta podrazumevaju najavljene mere Srbije , nije rečeno , da li će oni uvesti neke oštrije mere, moramo da sačekamo. I onako su mere previđene da se primene nakon Pariza. Ovo je više jedna vrsta ucene, pošto Haradinaj ne popušta, onda i Vučić želi da ima neku kontra akciju. Ali to ne vodi ka ničemu, trebalo bi da se konačno postigne neki dogovor’’, rekao je Škeljzen Maljići, analitičar.\nAnalitičar Živorad Lazić ocenjuje da od najavljenih mera Srbije protiv Kosova neće biti ništa.\n’’Smatram da je to možda samo jedna predizborna kampanja ili možda zavaravanje naroda ili možda izjava za unutrašnju upotrebu, prosto ne znam kako da se vrlo precizno izjasnim. Ja zaista ne očekujem ništa od ove takozvane Srpske liste, oni nam obrukaše srpsko ime i ja njima ništa ne verujem. Samim tim ne očekujem ni ubuduće da će neko iz Srpske liste nešto da promeni i da će narodu biti bolje’’, istakao je analitičar Živorad Lazić.\nMalići i Lazić saglasni su da se u vezi najavljenih ostavki novoizabranih gradonačelnika radi o igri Beograda.\n’’Sa jedne strane Vučić kaže listi Srpskoj da treba da učestvuje na izborima, onda ponavljaju istu akciju koju su radili ranije. Samim učešćem na izborima prema kosovskim zakonima i ustavu, to je neka vrsta priznanja ove realnosti ovde. A onda odbijanje je na neki način želja Srbije da se pokaže da ovde sve Beograd konroliše i da ne može ništa da se uradi bez Beograda’’ , izjavio je Maljići.\n’’Oni učestvuju na izborima, kako bi posle izbora dali ostavke, ne znam koji je smisao svega toga. Ne znam zašto su baš ti ljudi, koji su dali ostavke, kako su ponovo postali kandidati za gradonačelnike. Ja prosto ne vidim ništa drugo nego jednu veliku prevaru koja se u kontinuitetu sprovodi kada je srpski narod u pitanju’’, gaglasio je Lazić.\nDa podsetimo, iako je berlinski samit završen bez pomaka, za početak jula zakazan je novi sastanak u Parizu čija će tema najverovatnije biti nastavak dijaloga Beograda i Prištine.


Sutra žrijeb parova četvrtfinala Kupa BiH: Od osam ekipa u bubnju samo tri premijerligaša – Sport Centar Sutra žrijeb parova četvrtfinala Kupa BiH: Od osam ekipa u bubnju samo tri premijerligaša – Sport Centar\nŽrijeb četvrtfinalnih parova Kupa Bosne i Hercegovine bit će održan sutra, tačno u podne.\nZanimljivo u bubnju, među osam ekipa, naći će se tek tri člana najvišeg ranga, Premijer lige BiH – Sarajevo, Zrinjski i Široki Brijeg. Ostali učesnici su ekipe iz entitetskih liga: Borac (Banja Luka), Klis (Buturović polje), Sloga (Gornje Crnjelovo), Široki Brijeg, TOŠK (Tešanj) i Zvijezda Gradačac.\nPrve utakmice na programu su 27. februara, dok su revanš susreti zakazani za 13. mart.\nProšle sezone pehar su osvojili fudbaleri Željezničara, koje je ove sezone eliminisao Široki Brijeg.\nIstog dana bit će održan i žrijeb za juniore, a plasman u četvrtfinale obezbijedili su: Borac (Banja Luka), Krupa (Krupa na Vrbasu), Sarajevo, Sloboda (Tuzla), Široki Brijeg, Tomislav (Tomislavgrad), Zrinjski (Mostar) i Zvijezda 09 (Etno selo Stanišići).\nOsim žrijebanja, istog dana će u administrativnoj zgradi Nogometnog saveza BiH u Sarajevu biti održan i sastanak predstavnika Saveza i klubova Premijer lige BiH, s ciljem što bolje pripreme za nastavak takmičenja.


- Zbog otežanih uslova, još traje potraga za stradalom osobom, kao i automobilom koji je sinoć, oko 21 časa sleteo sa Spiljanskog mosta kod Konjica u reku Neretvu. Pronađeno je samo mesto na kojem se nesreća dogodila – rekao je Marić, prenosi Srpskainfo.\nSinoć oko 21 časa u naselju Spiljani u Konjicu dogodila se saobraćajna nesreća.\nPolicijska patrola Konjic pronašla je muškarca koji je izjavio da su on i njegova saputnica automobilom sleteli u Neretvu.\nNa teren su odmah izašli vatrogasci, ali, zbog otežanih uslova, nisu uspeli pronaći nestalu osobu.\nBONUS VIDEO: Nesreća kod Dobanovačke petlje, poginulo dvoje ljudi\nNesreća kod Dobanovačke petlje, poginulo dvoje ljudi\nMOTIVI NISU POZNATI Šezdesetogodišnji muškarac UBIO SUPRUGU pa izvršio samoubistvo


Tanjug 9. aprila 2021. 10:56\nOSLO – Norveška policija saopštila je u petak da je kaznila premijerku Ernu Solberg zbog kršenja pravila fizičkog distanciranja zbog kovid-19 prilikom organizovanja porodičnog okupljanja u čast svog rođendana.\nRojters prenosi da je šef policije Ole Sajevarud na konferenciji za novinare saopštio da je kazna za premijerku izrečena u iznosu od 2.352 dolara.\nSolbergova se izvinila prošlog meseca zbog organizovanja proslave svog 60. rođendana sa 13 članova porodice u planinskom odmaralištu krajem februara, uprkos vladinoj zabrani okupljanja sa prisustvom više od 10 ljudi.\nRojters prenosi da policija u većini takvih slučajeva ne bi izrekla novčanu kaznu, ali da je objasnila da je premijerka bila na čelu vladinog tima koji je uveo ograničenja, pa je tako njena odgovornost veća.\n„Iako je zakon jednak za sve, svi pred zakonom nisu jednaki“, rekao je šef policije, opravdavajući kaznu, navodi agencija.\nPrajs: Neistina da SAD nisu dale prioritet sukobu na B.…\nGrčke vlasti nude nagradu za informacije o ubicama\nPonovo sukobi kod Al Akse u Jerusalimu\nU Podgorici otvoren park posvećen Balaševiću\nKohavi: Izraelska vojska izvela napade na više od 500…


Nakon prve dve stiže i treća: EGallery predstavlja novu umetničku postavku - WANNABE MAGAZINE\nNakon prve dve stiže i treća: EGallery predstavlja novu umetničku postavku\nU četvrtak 4. juna sa početkom u 18h biće otvorena treća po redu izložba “Egallery” u agenciji za integrisane komunikacije Executive Group koja se nalazi u Knez Mihailovoj 9. Kao i prethodna dva izdanja, kancelarije koje se nalaze na tri sprata biće pretvorene u izložbeni prostor.\nNa trećem izdanju EGallery predstaviće se 20 autora sa više od 100 radova u oblasti slikarstva, grafike, fotografije i grafičkog dizajna. Posetioce tokom otvaranja izložbe očekuje i uzbudljiva interaktivna instalacija Milana Ličine, dizajnera iz Beograda, angažovanog na polju audiovizuelnog performansa, interaktivnih instalacija i (new)media art-a. Projekti ovog umetnika nude jednistvena iskustva koja uključuju upotrebu realnih objekata, ljudske interakcije, vizuelnih umetnosti i zvuka u cilju istraživanja njihovih uzajamnih veza i, po mogućnosti, postavi pitanje u vezi sa temom kojom se bavi u radu.\nTreća u nizu prodajnih izložbi u ovom nekonvencionalnom galerijskom prostoru u centru grada deo je istoimenog, inovativnog projekta koji je Executive Group započeo 2014. godine u saradnji sa grupom Š.U.N.D. (Šta umetnost nudi društvu) kako bi pružio podstrek mladim umetnicima.\n“EGallery” će biti otvorena za javnost svakog petka od 15:00 do 17:00 časova, uz prethodnu najavu dolaska na e-mail office@eg.rs.